Σημαντική ανακοίνωση νομικού περιεχομένου

|

52006PC0151

Πρόταση απόφασης του Συμβουλίου για την ισοδυναμία της επίσημης εξέτασης των ποικιλιών που διεξάγεται στην Κροατία  /* COM/2006/0151 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 4.4.2006COM(2006) 151 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την ισοδυναμία της επίσημης εξέτασης των ποικιλιών που διεξάγεται στην Κροατία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ οδηγία 2002/53/ΕΚ του Συμβουλίου περί του κοινού καταλόγου ποικιλιών καλλιεργούμενων φυτικών ειδών προβλέπει ότι το Συμβούλιο διαπιστώνει αν οι επίσημες εξετάσεις των ποικιλιών που πραγματοποιήθηκαν σε τρίτη χώρα παρέχουν τις ίδιες εγγυήσεις με τις εξετάσεις στα κράτη μέλη.Γίνεται αναφορά στην αξιολόγηση των απαιτήσεων της διάκρισης, της σταθερότητας και της ομοιογένειας και στην καλλιεργητική αξία και χρήση των ποικιλιών, έτσι ώστε να γίνουν δεκτές για συμπερίληψη στον επίσημο κατάλογο ποικιλιών καλλιεργούμενων φυτικών ειδών.Η Κροατία ζήτησε αναγνώριση από την Κοινότητα όσον αφορά την επίσημη εξέταση των ποικιλιών από άποψη διάκρισης, σταθερότητας και ομοιογένειας. Μια πρώτη επιστολή απεστάλη στην Γενική Διεύθυνση Υγείας και Προστασίας των Καταναλωτών στις 8 Δεκεμβρίου 2004. Έκτοτε, διάφορες επαφές έλαβαν χώρα σε επίπεδο υπηρεσιών. Κατάλληλη τεκμηρίωση τέθηκε στη διάθεση των υπηρεσιών της Επιτροπής. Η τεκμηρίωση αυτή περιορίσθηκε σε τρία είδη δημητριακών, δηλαδή το σιτάρι, το κριθάρι και τον αραβόσιτο. Πρέπει να σημειωθεί ότι η Κροατία έγινε μέλος της Διεθνούς Ένωσης για την Προστασία των Νέων Ποικιλιών Φυτών (UPOV) από το 2001, πράγμα το οποίο συνεπάγεται διεθνή αναγνώριση της ικανότητας της Κροατίας να διεξάγει επίσημη εξέταση των ποικιλιών από άποψη διάκρισης, σταθερότητας και ομοιογένειας.Η Σλοβενία υποστηρίζει με σθένος μια ευνοϊκή έκβαση του αιτήματος της Κροατίας.Κατόπιν εξέτασης του φακέλου, οι υπηρεσίες της Επιτροπής κρίνουν ότι η Κροατία παρέχει τις απαιτούμενες εγγυήσεις.Με την παρούσα πρόταση θα θεσπιστεί η εν λόγω ισοδυναμία και θα επιτραπεί στην Επιτροπή να επικαιροποιήσει τα τεχνικά στοιχεία της απόφασης, όπως προβλέπεται στα παραρτήματα, λαμβάνοντας υπόψη τη γνώμη της μόνιμης επιτροπής σπόρων και πολλαπλασιαστικού υλικού γεωργικών, δενδροκομικών και δασικών φυτικών ειδών.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την ισοδυναμία της επίσημης εξέτασης των ποικιλιών που διεξάγεται στην Κροατία(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών[1], και ιδίως το άρθρο 22 παράγραφος 1 στοιχείο α),την πρόταση της Επιτροπής,Εκτιμώντας τα ακόλουθα:1.  Η οδηγία 2002/53/ΕΚ προβλέπει ότι το Συμβούλιο διαπιστώνει αν οι επίσημες εξετάσεις των ποικιλιών που πραγματοποιήθηκαν σε τρίτη χώρα παρέχουν τις ίδιες εγγυήσεις με τις εξετάσεις στα κράτη μέλη.2.  Οι κανόνες σχετικά με την επίσημη εξέταση των ποικιλιών που διεξάγονται στην Κροατία για το σιτάρι, το κριθάρι και τον αραβόσιτο προβλέπουν ότι η αποδοχή των ποικιλιών όσον αφορά τη διάκριση, τη σταθερότητα και την ομοιογένεια είναι το αποτέλεσμα επίσημων εξετάσεων, ιδίως κατά την καλλιέργεια, και αφορούν επαρκή αριθμό χαρακτηριστικών ώστε να καταστεί δυνατή η περιγραφή της ποικιλίας.3.  Μια εξέταση των εν λόγω κανόνων και του τρόπου με τον οποίο εφαρμόζονται στην Κροατία όσον αφορά τα τρία παραπάνω αναφερόμενα είδη έδειξε ότι οι σχετικές εξετάσεις παρέχουν τις ίδιες εγγυήσεις με τις εξετάσεις στα κράτη μέλη, εφόσον πληρούνται περαιτέρω προϋποθέσεις.4.  Η απόφαση αυτή δεν εμποδίζει την ανάκληση των κοινοτικών πορισμάτων περί της ισοδυναμίας όταν δεν πληρούνται, ή παύουν να πληρούνται, οι προϋποθέσεις επί των οποίων βασίζονται τα πορίσματα.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι επίσημες εξετάσεις όσον αφορά τη διάκριση, τη σταθερότητα και την ομοιογένεια των ποικιλιών των ειδών που εμφαίνονται στο παράρτημα I, οι οποίες διεξάγονται στην Κροατία από την αρχή που προσδιορίζεται στο παράρτημα I, θεωρείται ότι παρέχουν τις ίδιες εγγυήσεις με τις εξετάσεις στα κράτη μέλη, εφόσον πληρούνται οι προϋποθέσεις που προβλέπονται στο παράρτημα II.Άρθρο 2Οι τροποποιήσεις του παραρτήματος γίνονται σύμφωνα με τη διαδικασία που αναφέρεται στο άρθρο 3 παράγραφος 2.Άρθρο 31. Η Επιτροπή επικουρείται από τη μόνιμη επιτροπή σπόρων και πολλαπλασιαστικού υλικού γεωργικών, δενδροκομικών και δασικών φυτικών ειδών , στη συνέχεια αναφερόμενη ως «η επιτροπή».2. Στις περιπτώσεις που γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.3. Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ, ορίζεται σε ένα μήνα.4. Η επιτροπή θεσπίζει τον εσωτερικό κανονισμό της.Άρθρο 4Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΑρχή | Είδη |Institute for Seed and Seedlings, Osijek | Hordeum vulgare Triticum aestivum Zea mays L. |ΠΑΡΑΡΤΗΜΑ IIΠροϋποθέσεις1. Η αποδοχή των ποικιλιών όσον αφορά την αξιολόγηση της διάκρισης, της σταθερότητας και της ομοιογένειας είναι το αποτέλεσμα επίσημων εξετάσεων.2. Για να καθορισθεί η διάκριση, οι εξετάσεις καλλιέργειας πρέπει να αφορούν τουλάχιστον τις συγκρίσιμες διαθέσιμες ποικιλίες:-  οι οποίες παρατίθενται στον κοινό κατάλογο των ποικιλιών καλλιεργούμενων φυτικών ειδών και-  οι οποίες, χωρίς να παρατίθενται στον παραπάνω κατάλογο, έχουν γίνει αποδεκτές ή έχουν υποβληθεί προς αποδοχή σε κράτος μέλος της Κοινότητας, είτε προς πιστοποίηση και εμπορία είτε προς πιστοποίηση για άλλες χώρες.3. Τα ελάχιστα χαρακτηριστικά που πρέπει να καλύπτονται κατά την εξέταση και οι ελάχιστες προϋποθέσεις για την εξέταση των εν λόγω ποικιλιών ειδών καθορίζονται στην οδηγία 2003/90/EΚ[2] της Επιτροπής.[1] ΕΕ L 193 της 20.7.2002, σ. 1. Οδηγία όπως τροποποιήθηκε την τελευταία φορά με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 268 της 18.10.2003, σ.1).[2] ΕΕ L 254 της 8.10.2003, σ. 7.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.7.2015
            COM(2015) 328 final
            2015/0144(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα ληφθεί, εξ ονόματος της Ευρωπαϊκής Ένωσης,στη Μεικτή Επιτροπή της ΕΟΧ σχετικά με την τροποποίηση του παραρτήματος XXI (Στατιστικές)της συμφωνίας ΕΟΧ(Στατιστικές Ενέργειας)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Για την εξασφάλιση της απαιτούμενης ασφάλειας δικαίου και ομοιογένειας της εσωτερικής αγοράς, η Μεικτή Επιτροπή του ΕΟΧ οφείλει να ενσωματώνει στη συμφωνία ΕΟΧ όλη τη σχετική νομοθεσία της ΕΕ, το συντομότερο δυνατό μετά τη θέσπισή της.

               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               Το σχέδιο απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) αποσκοπεί στην τροποποίηση του παραρτήματος XXI (Στατιστικές) της συμφωνίας ΕΟΧ προκειμένου να ενσωματωθεί ο κανονισμός (ΕΕ) αριθ. 431/2014 της Επιτροπής, της 24ης Απριλίου 2014, για την τροποποίηση του κανονισμού (ΕΚ) αριθ. 1099/2008 για τις στατιστικές ενέργειας, όσον αφορά την εφαρμογή των ετήσιων στατιστικών ενεργειακής κατανάλωσης των νοικοκυριών
                  1
                στη συμφωνία ΕΟΧ.

               Τα κράτη της ΕΖΕΣ που ανήκουν στον ΕΟΧ ζητούν παρεκκλίσεις στο κεκτημένο της ΕΕ για το Λιχτενστάιν και την Ισλανδία. Δεδομένου ότι οι εν λόγω προσαρμογές εισάγουν αλλαγές οι οποίες δεν αποτελούν απλές τεχνικές προσαρμογές, όπως προβλέπεται στο άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου, η αντίστοιχη θέση της ΕΕ αποφασίζεται από το Συμβούλιο.

               Τα κράτη ΕΟΧ-ΕΖΕΣ ζητούν παρέκκλιση για την Ισλανδία με το επιχείρημα ότι η Ισλανδία δεν συνδέεται με το ευρωπαϊκό ενεργειακό δίκτυο και, ως εκ τούτου, αποτελεί ανεξάρτητο απομονωμένο ενεργειακό σύστημα. Η παραγωγή ηλεκτρικής ενέργειας στην Ισλανδία βασίζεται σε σχεδόν 100% ανανεώσιμες πηγές, αντιπροσωπεύοντας πρακτικά ολόκληρη την τελική οικιακή χρήση ενέργειας. Η οικιακή χρήση ηλεκτρικής ενέργειας στην Ισλανδία αντιπροσωπεύει το 4% της συνολικής κατανάλωσης ενέργειας της χώρας. Η λεπτομερής κατανομή της κατανάλωσης ηλεκτρικής ενέργειας των νοικοκυριών ανά δραστηριότητα που καθορίζεται στο παράρτημα Β του κανονισμού (ΕΚ) αριθ. 1099/2008, δεν θα ήταν, συνεπώς, ενδεδειγμένη για την ισλανδική ενεργειακή στρατηγική και ακόμα λιγότερο σημαντική για την ενεργειακή στρατηγική της ΕΕ, καθώς η Ισλανδία αποτελεί απομονωμένο ενεργειακό σύστημα. Συνεπώς, δεν υπάρχει εθνικό συμφέρον σε αυτές τις συγκεκριμένες στατιστικές, και δεν φέρουν καμία προστιθέμενη αξία στις ευρωπαϊκές στατιστικές που παράγονται σύμφωνα με τον κανονισμό.

               Επιπλέον, η συμμόρφωση θα απαιτούσε τη συλλογή δεδομένων, ένα εγχείρημα δαπανηρό και επαχθές, και ικανό να οδηγήσει στην εκτροπή της οργανωτικής ικανότητας και των πόρων από τη μεγαλύτερης αξίας στατιστική παραγωγή τόσο για την ΕΕ όσο και για την Ισλανδία.

               Στο πλαίσιο αυτό, λόγω της ιδιαίτερης κατάστασης που περιγράφεται ανωτέρω, έχει υποβληθεί κείμενο προσαρμογής που εξαιρεί την Ισλανδία από τη συλλογή δεδομένων που εμπίπτουν στο πεδίο εφαρμογής του παραρτήματος Β.

               Επισημαίνεται ότι, για τεχνικούς λόγους, η απόφαση της Μεικτής Επιτροπής αντικαθιστά ολόκληρο το κείμενο του σημείου 26α του παραρτήματος XXI της συμφωνίας ΕΟΧ. Ωστόσο, ο κανονισμός (ΕΚ) αριθ. 1099/2008 και η ειδική εξαίρεση για το Λιχτενστάιν που προβλέπεται στο σημείο α) αποτέλεσαν μέρος της συμφωνίας ΕΟΧ από την έναρξη ισχύος της απόφασης αριθ. 89/2009 της Μεικτής Επιτροπής του ΕΟΧ της 3ης Ιουλίου 2009.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι η θέση που λαμβάνεται εξ ονόματος της Ένωσης όσον αφορά τις αποφάσεις αυτές καθορίζεται από το Συμβούλιο, κατόπιν προτάσεως της Επιτροπής.

               Η Επιτροπή υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η Επιτροπή ελπίζει ότι θα μπορέσει να την παρουσιάσει στη Μεικτή Επιτροπή του ΕΟΧ το συντομότερο δυνατό.

               2015/0144 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που θα ληφθεί, εξ ονόματος της Ευρωπαϊκής Ένωσης,
                  στη Μεικτή Επιτροπή της ΕΟΧ σχετικά με την τροποποίηση του παραρτήματος XXI (Στατιστικές)
                  της συμφωνίας ΕΟΧ
                  (Στατιστικές Ενέργειας)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1 και το άρθρο 218 παράγραφος 9,

               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  2
               , και ιδίως το άρθρο 1 παράγραφος 3,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία για τον Ευρωπαϊκό Οικονομικό Χώρο
                  3
                (εφεξής η «συμφωνία ΕΟΧ») άρχισε να ισχύει την 1η Ιανουαρίου 1994.

               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα XXI (Στατιστικές) της συμφωνίας ΕΟΧ.

               (3)Ο εκτελεστικός κανονισμός (ΕΕ) αριθ. 431/2014 της Επιτροπής, για την τροποποίηση του κανονισμού (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου
                  4
                πρέπει να ενσωματωθεί στη συμφωνία ΕΟΧ.

               (4)Το παράρτημα XXI της συμφωνίας ΕΟΧ θα πρέπει, επομένως, να τροποποιηθεί αναλόγως.

               (5)Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ένωσης, στη Μεικτή Επιτροπή του ΕΟΧ, για την προτεινόμενη τροποποίηση του παραρτήματος XXI (Στατιστικές) της συμφωνίας ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 131 της 1.5.2014, σ. 1.

                     (2)
                  ΕΕ L 305 της 30.11.1994, σ. 6.

                     (3)
                  ΕΕ L 1 της 3.1.1994, σ. 3.

                     (4)
                  Κανονισμός (ΕΕ) αριθ. 431/2014 της Επιτροπής, της 24ης Απριλίου 2014, για την τροποποίηση του κανονισμού (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου για τις στατιστικές ενέργειας, όσον αφορά την εφαρμογή των ετήσιων στατιστικών ενεργειακής κατανάλωσης των νοικοκυριών, ΕΕ L 131 της 1.5.2014, σ. 1.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.7.2015
            COM(2015) 328 final
            ΠΑΡΑΡΤΗΜΑ
            ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. .../2015για την τροποποίηση του παραρτήματος ΧΧΙ (Στατιστικές)της συμφωνίας ΕΟΧ
            στην
            πρόταση απόφασης του Συμβουλίου
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του παραρτήματος ΧΧΙ της συμφωνίας ΕΟΧ(Στατιστικές Ενέργειας)

               ΠΑΡΑΡΤΗΜΑ

                  ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
                  αριθ. .../2015
                  για την τροποποίηση του παραρτήματος ΧΧΙ (Στατιστικές)
                  της συμφωνίας ΕΟΧ

               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

               Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία ΕΟΧ») και ιδίως το άρθρο 98,

               Εκτιμώντας τα ακόλουθα:

               (1)Κανονισμός (ΕΕ) αριθ. 431/2014 της Επιτροπής, της 24ης Απριλίου 2014, για την τροποποίηση του κανονισμού (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου για τις στατιστικές ενέργειας, όσον αφορά την εφαρμογή των ετήσιων στατιστικών κατανάλωσης ενέργειας των νοικοκυριών
                  1
                που πρέπει να ενσωματωθεί στη συμφωνία ΕΟΧ.

               (2)Το παράρτημα XXI της συμφωνίας ΕΟΧ θα πρέπει, επομένως, να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το κείμενο του σημείου 26α (κανονισμός (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου) του παραρτήματος ΧΧΙ αντικαθίσταται από το ακόλουθο κείμενο:

               «32008 R 1099: Κανονισμός (ΕΚ) αριθ. 1099/2008 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για τις στατιστικές ενέργειας (ΕΕ L 304 της 14.11.2008, σ. 1), όπως τροποποιήθηκε από:

               -32013 R 0147: Κανονισμός (ΕΕ) αριθ. 147/2013 της Επιτροπής της 13ης Φεβρουαρίου 2013 (ΕΕ L 50 της 22.2.2013, σ. 1),

               -32014 R 0431: Κανονισμός (ΕΕ) αριθ. 431/2014 της Επιτροπής της 24ης Απριλίου 2014 (ΕΕ L 131 της 1.5.2014, σ. 1).

               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

               α)Το Λιχτενστάιν απαλλάσσεται από την υποχρέωση συγκέντρωσης των δεδομένων που απαιτούνται δυνάμει του παρόντος κανονισμού, με εξαίρεση τα δεδομένα που αφορούν τις εισαγωγές και τις εξαγωγές των διαφόρων ενεργειακών προϊόντων και την παραγωγή ηλεκτρικού ρεύματος για τις ετήσιες στατιστικές ενέργειας (παράρτημα B).

               β)Η Ισλανδία εξαιρείται από την υποβολή των συγκεντρωτικών στοιχείων που ορίζονται στο παράρτημα Β σχετικά με τη λεπτομερή ανάλυση της κατανάλωσης ενέργειας ανά είδος τελικής χρήσης (θέρμανση και ψύξη χώρων, ζεστό νερό, μαγείρεμα, φωτισμός και ηλεκτρικές συσκευές, άλλες τελικές χρήσεις) του τομέα των κατοικιών, όπως ορίζεται στο τμήμα 2.3 του παραρτήματος A.»

               Άρθρο 2

               Τα κείμενα του κανονισμού (ΕΕ) αριθ. 431/2014 στην ισλανδική και τη νορβηγική γλώσσα, τα οποία θα δημοσιευτούν στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

               Άρθρο 3

               Η παρούσα απόφαση αρχίζει να ισχύει στις […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ*.

                  2Άρθρο 4

               Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

               Βρυξέλλες,

                     Για τη Μεικτή Επιτροπή του ΕΟΧ

                     Ο Πρόεδρος

                     Οι Γραμματείς
                     της Μεικτής Επιτροπής του ΕΟΧ

                     (1)
                  ΕΕ L 131 της 1.5.2014, σ. 1.

                     (2)
                   [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

52000PC0828(01)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση προγράμματος ενθάρρυνσης, ανταλλαγών, κατάρτισης και συνεργασίας που απευθύνεται στους ασκούντες συναφή προς τη δικαιοσύνη επαγγέλματα  (GROTIUS γενικές και ποινικές υποθέσεις ΙΙ)  /* COM/2000/0828 τελικό - CNS 2000/0339 */

Επίσημη Εφημερίδα αριθ. 096 E της 27/03/2001 σ. 0336 - 0338

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση προγράμματος ενθάρρυνσης, ανταλλαγών, κατάρτισης και συνεργασίας που απευθύνεται στους ασκούντες συναφή προς τη δικαιοσύνη επαγγέλματα  (GROTIUS γενικές και ποινικές υποθέσεις ΙΙ)(υποβληθείσες από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΕΙΣΑΓΩΓΗΣτις 31 Δεκεμβρίου 2000, λήγει η ισχύς τριών από τα πολυετή προγράμματα χρηματοδότησης που εγκρίθηκαν με κοινές δράσεις βάσει του άρθρου Κ.3 της Συνθήκης για την Ευρωπαϊκή Ένωση. Οι τρεις αυτές κοινές δράσεις είναι:*η κοινή δράση 96/636/JAI της 29ης Οκτωβρίου 1996 για τη θέσπιση προγράμματος ενθάρρυνσης και ανταλλαγών απευθυνόμενο στα συναφή προς τη δικαιοσύνη επαγγέλματα (GROTIUS) [1].[1]  ΕΕ L 287 της 8.11.1996 σ. 3.*η κοινή δράση 96/700/JAI της 29ης Νοεμβρίου 1996 για την κατάρτιση προγράμματος ενθάρρυνσης και ανταλλαγών μεταξύ των υπευθύνων για την καταπολέμηση της εμπορίας ανθρώπων και της σεξουαλικής εκμετάλλευσης παιδιών (STOP) [2].[2]  ΕΕ L 322 της 12.12.1996 σ. 7.*η κοινή δράση 97/12/JAI της 20ής Δεκεμβρίου 1996 σχετικά με κοινό πρόγραμμα για ανταλλαγές, εκπαίδευση και συνεργασία μεταξύ των αρχών επιβολής του νόμου (OISIN) [3].[3]  ΕΕ L 7 της 10.1.1997 σ. 5.Τα προγράμματα χρηματοδοτήθηκαν με ποσά δημοσιονομικής αναφοράς ύψους 8,8 εκατ. ευρώ για το GROTIUS, 6,5 εκατ. ευρώ για το STOP, και 8 εκατ. ευρώ για το OISIN αντίστοιχα. Για κάθε έτος εφαρμογής, έχουν εγκριθεί και εν συνεχεία δημοσιευτεί στην Επίσημη Εφημερίδα ετήσια προγράμματα με τα οποία ορίζονται οι στόχοι και τα θέματα που παρουσιάζουν προτεραιότητα, περιγράφονται οι διαδικασίες και καλούνται διοργανωτές να υποβάλουν σχέδια για ενδεχόμενη συγχρηματοδότηση. Έχουν εγκριθεί πολυάριθμα σχέδια για συγχρηματοδότηση. Οι επιτροπές που συστάθηκαν για να συνδράμουν την Επιτροπή στην εφαρμογή των προγραμμάτων, αποτελούμενες από αντιπροσώπους των κρατών μελών, συνήθως συνέρχονταν δύο φορές το χρόνο κατά τη διάρκεια της εφαρμογής του προγράμματος, ιδίως για να συζητήσουν και να διατυπώσουν τις γνώμες τους σχετικά με τα ετήσια προγράμματα και τα σχέδια τα οποία η Επιτροπή πρότεινε να εγκριθούν για συγχρηματοδότηση.Η Επιτροπή υπέβαλε έκθεση τρεις φορές (1996 και 1997 σε μία έκθεση) προς το Ευρωπαϊκό Κοινοβούλιο και το Συμβούλιο για την εφαρμογή των προγραμμάτων. Από τις εκθέσεις αυτές προκύπτει ότι τα προγράμματα έχουν επιτύχει τους στόχους τους με άριστη χρήση των σχετικών πόρων υποστηρίζοντας τα πολυάριθμα σχέδια στα οποία βασίζονται οι εκθέσεις. Η έκθεση που θα υποβληθεί στο Ευρωπαϊκό Κοινοβούλιο και το Συμβούλιο για την εφαρμογή των προγραμμάτων κατά το οικονομικό έτος 2000 θα αποτελέσει μία ευκαιρία για την άντληση περαιτέρω συμπερασμάτων όσον αφορά την αποτελεσματικότητα και τις επιπτώσεις των προγραμμάτων.Με βάση μία αξιολόγηση από εξωτερικούς εμπειρογνώμονες που πραγματοποιήθηκε στις αρχές του 2000 επιβεβαιώθηκε ότι τα προγράμματα έχουν επιτύχει τους στόχους τους και συνέβαλαν θετικά σε ευρωπαϊκό επίπεδο όσον αφορά την καταστολή και τη δικαστική συνεργασία σε ποινικές υποθέσεις. Επίσης διαπιστώθηκε ότι η αποτελεσματικότητα των προγραμμάτων από πλευράς των χρησιμοποιηθέντων πόρων ήταν ικανοποιητική.Οι εξωτερικοί εμπειρογνώμονες πρότειναν, ωστόσο, να  δοκιμασθούν ορισμένοι τρόποι για τη βελτίωση των αποτελεσμάτων των συγχρηματοδοτούμενων σχεδίων, όπως για παράδειγμα ή πραγματοποίηση λιγότερων σεμιναρίων και διαλέξεων, η καλύτερη προπαρασκευή των σχεδίων και η ευρύτερη διάδοση των αποτελεσμάτων. Τα συμπεράσματα αυτά έχουν ληφθεί υπόψη στις προτάσεις για την παράταση των προγραμμάτων.Την 1η Μαΐου 1999, τέθηκε σε ισχύ η Συνθήκη του Άμστερνταμ η οποία καθιερώνει την έννοια ενός χώρου ελευθερίας, ασφάλειας και δικαιοσύνης. Με βάση τα συμπεράσματα από το Ευρωπαϊκό Συμβούλιο του Τάμπερε στις 15-16 Οκτωβρίου 1999, η έννοια αυτή αποκτά καθοριστική σημασία για την Ευρωπαϊκή Ένωση. Επιπλέον, η Επιτροπή υιοθέτησε έναν πίνακα αποτελεσμάτων για την παρακολούθηση της προόδου όσον αφορά τη δημιουργία του χώρου αυτού.Είναι προφανές ότι τα προγράμματα μπορούν να συνεχίσουν να διαδραματίζουν σημαντικό ρόλο όσον αφορά την καταστολή και τη δικαστική συνεργασία σε ευρωπαϊκό επίπεδο μετά την έναρξη ισχύος της Συνθήκης του Άμστερνταμ, με γενικότερο στόχο τη συμβολή στη δημιουργία ενός χώρου ελευθερίας, ασφάλειας και δικαιοσύνης. Ως εκ τούτου, η Επιτροπή κατέληξε στο συμπέρασμα ότι τα προγράμματα θα πρέπει να παραταθούν ούτως ώστε να συνεχιστεί το σημαντικό έργο της υποστήριξης ενεργειών που συμβάλλουν σε ευρωπαϊκό επίπεδο στη δημιουργία του χώρου αυτού. Στην περίπτωση του προγράμματος STOP, το συμπέρασμα αυτό ενισχύεται επίσης από το ψήφισμα του Ευρωπαϊκού Συμβουλίου της 19ης Μαΐου 2000 σχετικά με τη δεύτερη ανακοίνωση της Επιτροπής "για περαιτέρω ενέργειες στην καταπολέμηση της σωματεμπορίας γυναικών".Ωστόσο, στο μέλλον θα χρειαστεί ένας στρατηγικός επαναπροσδιορισμός της λειτουργίας και διαχείρισης των προγραμμάτων στο πλαίσιο της συγχρηματοδότησής τους στον τομέα της αστυνομικής και δικαστικής συνεργασίας. Για παράδειγμα, μπορεί να προβλεφθεί μία συγκέντρωση όλων των προγραμμάτων του τίτλου VI σε ένα ενιαίο "πρόγραμμα-πλαίσιο".2. ΟΙ ΠΡΟΤΑΣΕΙΣ ΓΙΑ ΑΠΟΦΑΣΕΙΣ ΤΟΥ ΣΥΜΒΟΥΛΙΟΥ: ΕΞΕΛΙΞΕΙΣΟι προτάσεις αποφάσεων του Συμβουλίου για τη θέσπιση της δεύτερης φάσης των προγραμμάτων GROTIUS (γενικές και ποινικές υποθέσεις), STOP και OISIN, βασίζονται στις εμπειρίες που αποκτήθηκαν κατά την πενταετή εφαρμογή των τρεχόντων προγραμμάτων. Το συμπέρασμα που προέκυψε από τη διαδικασία παράτασης των προγραμμάτων είναι ότι μελλοντικά θα χρειαστεί ένας στρατηγικός αναπροσανατολισμός όλων των προγραμμάτων για τη στήριξη ενεργειών στους τομείς της καταστολής και της δικαστικής συνεργασίας. Ένας αναπροσανατολισμός με τη δημιουργία "προγράμματος-πλαισίου του τίτλου VI" θα είναι σύμφωνος και με τη γενικότερη τάση της Επιτροπής να συγκεντρώνει τις προσπάθειές της σε μεγαλύτερα προγράμματα και θα οδηγήσει ενδεχομένως σε αύξηση των διαθέσιμων πόρων. Επίσης, με ένα πρόγραμμα-πλαίσιο θα απλουστευθούν οι διαδικασίες οι σχετικές με τον προϋπολογισμό, οι ενέργειες θα είναι περισσότερο ορατές και θα ενισχυθεί η συνέργια μεταξύ των τεσσάρων χωριστών σήμερα  προγραμμάτων του τίτλου VI, ακόμη και αν διατηρηθεί κατ' ουσίαν ο χωρισμός σε "κεφάλαια".Ο μελλοντικός αυτός αναπροσανατολισμός είναι ο λόγος για τον οποίο η παράταση έχει περιοριστεί μόνο σε δύο χρόνια. Έτσι, ο στρατηγικός αναπροσανατολισμός όλων των προγραμμάτων του τίτλου VI μπορεί να γίνει ταυτοχρόνως, δεδομένου ότι το πρόγραμμα ανταλλαγών, κατάρτισης και συνεργασίας μεταξύ των υπευθύνων για την καταπολέμηση του οργανωμένου εγκλήματος (Falcone) επίσης λήγει στις 31 Δεκεμβρίου 2002.Παρόλο που η διάρθρωση και σε κάποιο βαθμό η διατύπωση των προτάσεων είναι διαφορετικές από εκείνες των κοινών δράσεων με τις οποίες θεσπίστηκαν τα αρχικά προγράμματα, δεν υπάρχει πρόθεση αλλαγής των πεδίων εφαρμογής τους, με εξαίρεση το GROTIUS, το οποίο έχει χωριστεί σε δύο προγράμματα, το GROTIUS "γενικές και ποινικές υποθέσεις" και το GROTIUS "αστικές υποθέσεις": για το τελευταίο, ή Επιτροπή έχει εγκρίνει χωριστή πρόταση [4].[4]  COM(2000) 516 τελικό, 5.9.2000.Αυτό οφείλεται στο γεγονός ότι το τρέχον πρόγραμμα Grotius θεσπίστηκε το 1996 με μια κοινή δράση για τη δικαστική συνεργασία τόσο σε αστικές όσο και σε ποινικές υποθέσεις. Την εποχή εκείνη, η δικαστική συνεργασία σε αστικές και σε ποινικές υποθέσεις ρυθμιζόταν εξ ολοκλήρου στο πρώην άρθρο Κ.1 της συνθήκης για την Ευρωπαϊκή Ένωση.Με τη συνθήκη του Άμστερνταμ, που άρχισε να ισχύει την 1η Μαΐου 1999, τροποποιήθηκαν οι διατάξεις για τη δικαστική συνεργασία. Η δικαστική συνεργασία σε αστικές υποθέσεις εμπίπτει τώρα στα άρθρα 61 και 65 της συνθήκης για την Ευρωπαϊκή Κοινότητα, ενώ η δικαστική συνεργασία σε ποινικές υποθέσεις εμπίπτει στα άρθρα 29 και 34 της συνθήκης για την Ευρωπαϊκή Ένωση. Λόγω αυτής της διαφορετικής νομικής βάσης, χρειάστηκε να εκδοθούν δυο χωριστές αποφάσεις.Τα πεδία εφαρμογής των προγραμμάτων Grotius, Oisin  και STOP αφορούν κυρίως ειδικούς επαγγελματίες, όπως δικαστές, εισαγγελείς, δικηγόρους, αστυνομικούς, υπαλλήλους, προσωπικό των υπηρεσιών καταστολής, δημόσιους υπαλλήλους, και πρόσωπα υπεύθυνα για την παροχή συνδρομής στα θύματα. Ωστόσο, είναι επίσης επιλέξιμα βάσει των προγραμμάτων και κέντρα επιμόρφωσης, πανεπιστήμια, μη κερδοσκοπικές ενώσεις και άλλα ερευνητικά κέντρα.Οι βασικοί στόχοι είναι η συμβολή στη δημιουργία ενός ευρωπαϊκού χώρου ελευθερίας, ασφάλειας και δικαιοσύνης προκειμένου να εξασφαλιστεί υψηλό επίπεδο προστασίας των πολιτών και να καταπολεμηθεί το οργανωμένο έγκλημα.Με την προοπτική αυτή, το Grotius αναμένεται να εξυπηρετήσει τους ειδικότερους στόχους της συνεργασίας μεταξύ των ασκούντων συναφή προς τη δικαιοσύνη επαγγέλματα, αυξάνοντας τη γνώση των διαφόρων νομικών και δικαστικών συστημάτων και διευκολύνοντας τη δικαστική συνεργασία μεταξύ των κρατών μελών.Το Oisin θα προωθήσει τη συνεργασία μεταξύ των υπηρεσιών καταστολής των κρατών μελών ώστε να γνωρίσουν καλύτερα τις μεθόδους εργασίας των ομολόγων τους στα άλλα κράτη μέλη και τις υποχρεώσεις που υπέχουν.Στο πλαίσιο του STOP θα αναπτυχθούν πρωτοβουλίες για την καταπολέμηση της εμπορίας ανθρώπων και της σεξουαλικής εκμετάλλευσης παιδιών, περιλαμβανομένης της παιδοπορνογραφίας και των συνδεόμενων μ' αυτήν πράξεων βίας, και για την παροχή βοήθειας στα θύματα τέτοιων εγκληματικών δραστηριοτήτων.Τα προτεινόμενα μέσα περιλαμβάνουν:- Επιμορφωτικές ενέργειες σχετικά με τη νομοθεσία, τις διαδικασίες εφαρμογής και τις ορθές πρακτικές που  ισχύουν στα κράτη μέλη,- Ανταλλαγές και προγράμματα κινητικότητας σε ιδρύματα κρατών μελών,- Σεμινάρια, συνέδρια και διαλέξεις,- Έρευνα και σπουδές σχετικά με τη νομοθεσία και τις νέες μεθόδους εργασίας,- Διάδοση των πληροφοριών και εκμετάλλευση των επιτευγμάτων.Η προτεινόμενη διάρθρωση αντιστοιχεί στη γενικότερη εξέλιξη των προγραμμάτων της Επιτροπής, π.χ. του προγράμματος DAPHNE. Η αναδιάρθρωση επιτρέπει επίσης την καθιέρωση κάποιων νέων όρων και μορφών ενεργειών, όπως για παράδειγμα:*οι προτάσεις μιλούν για ένα ετήσιο πρόγραμμα εργασίας αντί για ετήσιο πρόγραμμα,*οι προτάσεις καθιερώνουν τις έννοιες των ειδικών ενεργειών και των συμπληρωματικών μέτρων, για θέματα που αναφέρονται στο ετήσιο πρόγραμμα εργασίας*οι προτάσεις επιδιώκουν να διατυπώσουν σαφέστερα τα κριτήρια για την αξιολόγηση και την επιλογή των ενεργειών.Τα προτεινόμενα ποσά δημοσιονομικής αναφοράς για τα προγράμματα έχουν αυξηθεί ενόψει του μεγαλύτερου ενδιαφέροντος που εκδηλώνεται για τα προγράμματα και των περισσότερο φιλόδοξων στόχων. Σύμφωνα με τις προτάσεις, η δημοσιονομική αναφορά είναι 4 εκατ. ευρώ για το GROTIUS, 4 εκατ. ευρώ για το STOP, και 8 εκατ. ευρώ για το OISIN. Η συγχρηματοδότηση προτείνεται να περιοριστεί στο εξής σε 70% αντί του 80%, δεδομένου ότι στόχος είναι να γίνεται ακριβέστερη εκτίμηση των δαπανών από τους διοργανωτές και να αυξηθεί η συμμετοχή των κρατών στη συγχρηματοδότηση των προγραμμάτων.Όσον αφορά τους στόχους των προτεινόμενων προγραμμάτων, έχουν συνδεθεί στενότερα με τις συνθήκες (σήμερα Συνθήκη του Άμστερνταμ) και με τις πολιτικές και τα σχέδια δράσης  ευρωπαϊκής κλίμακας που περιλαμβάνονται στον τίτλο VI. Επίσης, ένας από τους κύριους στόχους είναι η συμμετοχή των υποψήφιων χωρών στις ενέργειες που διοργανώνονται στο πλαίσιο των προγραμμάτων. Θα πρέπει επίσης να προωθηθεί η μεγαλύτερη συμμετοχή  δημόσιων υπηρεσιών και οργανισμών από τις υποψήφιες χώρες στα σχέδια των τρεχόντων προγραμμάτων, ενόψει μάλιστα της μελλοντικής διεύρυνσης της Ευρωπαϊκής Ένωσης. Η Επιτροπή ως εκ τούτου προτείνει επίσης να γίνουν ειδικές ενέργειες (που περιγράφονται κατωτέρω) σε τομείς για τους οποίους οι υποψήφιες χώρες έχουν εκφράσει ρητά το ενδιαφέρον τους. Ωστόσο, την τυπική ευθύνη για την υποβολή μιας πρότασης και την σωστή  υλοποίηση μιας εγκριθείσας ενέργειας θα εξακολουθεί να έχει το κράτος μέλος ή ο οργανισμός κράτους μέλους. Αλλά, για να ενημερωθούν οι υποψήφιες χώρες σχετικά με τις  διαδικασίες και επομένως σχετικά με τις δραστηριότητες του προγράμματος, η Επιτροπή μπορεί να καλεί αντιπροσώπους των υποψήφιων χωρών ως παρατηρητές στις ενημερωτικές συναντήσεις που γίνονται μετά τις επίσημες συνεδριάσεις των επιτροπών που επικουρούν την Επιτροπή στην υλοποίηση των προγραμμάτων.Αυτή η ενημέρωση θα διευκολύνει τις προπαρασκευαστικές εργασίες για τις συμφωνίες που  πρέπει να συναφθούν με κάθε υποψήφια χώρα σχετικά με τη συνεισφορά τους στον προϋπολογισμό των προγραμμάτων.Όσον αφορά μία άλλη καινοτομία των προτάσεων, η εμπειρία από την εφαρμογή των προηγούμενων προγραμμάτων δείχνει ότι υπάρχουν κενά στα θέματα που καλύπτουν οι προτάσεις που υποβάλλονται στην Επιτροπή σε σχέση με τις προτεραιότητες των ετήσιων προγραμμάτων. Επίσης, οι επί μέρους ενέργειες με συγκεκριμένους στόχους θα μπορούσαν να σχεδιάζονται ώστε να ανταποκρίνονται στις ειδικές ανάγκες που υπάρχουν σε ορισμένους τομείς. Προτείνεται, ως εκ τούτου, να προσδιορίζονται στο ετήσιο πρόγραμμα εργασίας ορισμένες ειδικές ενέργειες αναφέροντας τη μορφή τους (εκστρατείες, διαλέξεις, προγράμματα ανταλλαγών, έρευνα), με συγκεκριμένο θέμα και στόχο. Αυτές οι ειδικές ενέργειες θα χρηματοδοτούνται κατά 100%. Η Επιτροπή, στην πρότασή της για τα ετήσια προγράμματα εργασίας, μπορεί να καθορίζει τις ενέργειες αυτές και να καλεί τους διοργανωτές να υποβάλουν προτάσεις σχετικά με το πώς θα τις υλοποιήσουν. Οι προτάσεις που θα υποβάλλονται στο πλαίσιο αυτό θα αξιολογούνται με τα ίδια κριτήρια όπως κάθε   άλλη πρόταση.Aπό την εμπειρία που υπάρχει αλλά και από τα συμπεράσματα της αξιολόγησης των εξωτερικών εμπειρογνωμόνων προκύπτει επίσης ότι τα προγράμματα πρέπει να περιλαμβάνουν συμπληρωματικά μέτρα για την αποτελεσματικότερη επίτευξη των στόχων τους. Τα μέτρα αυτά σχεδιάζονται για την υποστήριξη των ενεργειών που συγχρηματοδοτούνται ήδη στο πλαίσιο των προγραμμάτων. Αυτό σημαίνει ότι  η Επιτροπή θα μπορούσε  να αναφέρει στο ετήσιο πρόγραμμα εργασίας της θέματα (π.χ. πρωτοβουλία δημοσίευσης ενός φυλλαδίου με τα αποτελέσματα μιας ενέργειας ή ανάπτυξη δικτυακών τόπων ή βάσεων δεδομένων με πληροφορίες από τις ενέργειες του προγράμματος ή  συναντήσεις εμπειρογνωμόνων που ασχολούνται με ένα συγκεκριμένο θέμα) των οποίων οι φορείς υλοποίησης μπορούν να λάβουν συγχρηματοδότηση  μέχρι 100%.Ωστόσο, οι προτάσεις περιορίζουν το ποσοστό των ετήσιων πιστώσεων που μπορούν να χρησιμοποιηθούν γι' αυτές τις πλήρως χρηματοδοτούμενες ειδικές ενέργειες και τα συμπληρωματικά μέτρα σε ποσοστό 10% για κάθε ένα εξ αυτών.Οι προτάσεις σχετικά με τις διαδικασίες επιτροπολογίας στο πλαίσιο της εφαρμογής των προγραμμάτων έχουν ως πρότυπο την απόφαση του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [5], γνωστή ως "απόφαση επιτροπολογίας". Η απόφαση αυτή εφαρμόζεται μόνον στις επιτροπές που εργάζονται στο κοινοτικό πεδίο των συνθηκών, αλλά οι διαδικασίες που προβλέπονται στην εν λόγω απόφαση και αποτελούν πρότυπο για τις προτάσεις, είναι στην πράξη ανάλογες με τις διαδικασίες που έχουν εφαρμοστεί κατά την υλοποίηση των προγραμμάτων από το 1996.[5]  ΕΕ L 184 της 17.07.1999 σ. 23 - 26.Τα μέτρα εφαρμογής των προγραμμάτων προτείνεται να εγκρίνονται με δύο διαφορετικές διαδικασίες, τη διαδικασία συμβουλευτικής επιτροπής και τη διαδικασία διαχειριστικής επιτροπής. Οι προτάσεις δεν προβαίνουν σε διάκριση όσον αφορά την επιλογή της διαδικασίας ανάλογα με το ύψος της ζητούμενης συγχρηματοδότησης, δηλαδή άνω και κάτω των 50.000 ευρώ, λαμβάνοντας υπόψη το γεγονός ότι οι ενέργειες σπανίως υπερβαίνουν κατά μέσο όρο τις 100.00 ευρώ σε συνολική επένδυση. Προτείνεται, ως εκ τούτου, να ακολουθείται η διαδικασία της συμβουλευτικής επιτροπής για τις αποφάσεις συγχρηματοδότησης όλων των ενεργειών που προτείνουν οι φορείς υλοποίησης καθώς και για τις αποφάσεις χρηματοδότησης συμπληρωματικών μέτρων. Ο λόγος γι' αυτό είναι ότι η Επιτροπή είναι υπεύθυνη για τη διαδικασία επιλογής και ζητά τη γνώμη της επιτροπής επί του γενικού καταλόγου, περιλαμβανομένων των συμπληρωματικών μέτρων.Για την έγκριση του ετήσιου προγράμματος εργασίας και των ειδικών ενεργειών, αντίθετα, θα ακολουθείται η διαδικασία της διαχειριστικής επιτροπής. Αυτό οφείλεται στο ότι το μέσο αυτό είναι πολύ πιο σημαντικό, ιδίως όσον αφορά τον προσδιορισμό των προτεραιοτήτων για τους υποψήφιους οργανισμούς που υποβάλλουν προσφορές και την πρόβλεψη ειδικών ενεργειών.Η διαδικασία της συμβουλευτικής επιτροπής σημαίνει ότι η Επιτροπή είναι υποχρεωμένη να λαμβάνει όσο το δυνατόν υπόψη της τη γνώμη της επιτροπής και να την ενημερώνει για τον τρόπο με τον οποίο έλαβε υπόψη της τη γνώμη αυτή. Η διαδικασία διαχειριστικής επιτροπής σημαίνει ότι η Επιτροπή μπορεί να εγκρίνει το μέτρο, εκτός αν έχει διατυπωθεί αντίθετη γνώμη με ειδική πλειοψηφία  από την επιτροπή.3. ΟΙ ΠΡΟΤΑΣΕΙΣ ΓΙΑ ΑΠΟΦΑΣΕΙΣ ΤΟΥ ΣΥΜΒΟΥΛΙΟΥ: ΤΑ ΑΡΘΡΑΆρθρο 1Με το άρθρο 1 θεσπίζεται η δεύτερη φάση των προγραμμάτων και αναφέρεται ότι θεσπίζονται για διάστημα δύο ετών από την 1η Ιανουαρίου 2001.Άρθρο 2Στο άρθρο 2 εκτίθενται οι στόχοι του προγράμματος. Αναφέρεται ότι συνδέονται στενά με το γενικότερο στόχο που διατυπώνεται στη Συνθήκη του Άμστερνταμ και επομένως και με τα σχέδια δράσης κλπ. για τη δημιουργία ενός χώρου ελευθερίας, ασφάλειας και δικαιοσύνης. Εν συνεχεία καθορίζονται οι στόχοι κάθε προγράμματος στο πλαίσιο αυτού του γενικότερου στόχου. Επίσης υπογραμμίζεται ιδιαίτερα η συμμετοχή των υποψήφιων χωρών.Άρθρο 3Το άρθρο 3 αφορά τα πρόσωπα που μπορούν να λάβουν συγχρηματοδότηση από τα προγράμματα. Προσδιορίζονται οι οργανισμοί που υπάγονται στο πεδίο εφαρμογής των προγραμμάτων, αποτελώντας έτσι τις ομάδες-στόχους. Αναφέρεται επίσης τι νοείται ως "ευρωπαϊκή διάσταση" και συνεπώς τον αριθμό των εταίρων που πρέπει να συμμετέχουν από τα κράτη μέλη και τις υποψήφιες χώρες.Με το άρθρο 3 επίσης καθιερώνονται οι ειδικές ενέργειες και τα συμπληρωματικά μέτρα που μπορούν να συγχρηματοδοτηθούν κατά 100% για την πλήρη επίτευξη των στόχων των προγραμμάτων.Άρθρο 4Το άρθρο 4 ορίζει τις ενέργειες του προγράμματος και απαριθμεί τις ενέργειες με τις οποίες υλοποιούνται τα τρέχοντα προγράμματα.Άρθρο 5Η πρώτη παράγραφος του άρθρου 5 αφορά τους δημοσιονομικούς κανόνες των προγραμμάτων, ενώ στις ακόλουθες παραγράφους διατυπώνονται οι βασικές αρχές για τη χρηματοδότηση των ενεργειών.Άρθρο 6Το άρθρο 6 αφορά την εφαρμογή των προγραμμάτων. Στην παράγραφο 1 αναφέρεται ότι η εφαρμογή πρέπει να γίνεται σε συνεργασία μεταξύ της Επιτροπής και των κρατών μελών. Στις παραγράφους που ακολουθούν ορίζεται ένας βασικός κανόνας που πρέπει να τηρείται και οι τρεις ενέργειες στις οποίες πρέπει να προβαίνει η Επιτροπή για την εφαρμογή του προγράμματος. Η παράγραφος 4 αναφέρει τα μέτρα που πρέπει να εξετάζει η επιτροπή που συστήνεται βάσει του άρθρου 7 και να διατυπώνει γνώμη επ' αυτών.Η παράγραφος 5 ορίζει τα γενικά κριτήρια για την αξιολόγηση και την επιλογή των ενεργειών που θα χρηματοδοτηθούν στο πλαίσιο του προγράμματος. Η Επιτροπή προσπάθησε να είναι πολύ σαφής στο σημείο αυτό, δεδομένου ότι έχει ιδιαίτερη σημασία να γνωρίζουν οι υποψήφιοι διοργανωτές σε ποια βάση θα αξιολογηθούν οι προτάσεις τους. Η Επιτροπή θα βασίζεται στα κριτήρια αυτά για να αιτιολογήσει την επιλογή ή την απόρριψη προτάσεων.Άρθρο 7Η πρώτη παράγραφος του άρθρου 7 ορίζει ότι η Επιτροπή επικουρείται κατά την εφαρμογή του προγράμματος από μία επιτροπή την οποία αποτελούν αντιπρόσωποι των κρατών μελών. Η παράγραφος 2 προβλέπει τη θέσπιση εσωτερικού κανονισμού. Στην παράγραφο 3 καθιερώνεται η δυνατότητα για την Επιτροπή να καλεί αντιπροσώπους και από τις υποψήφιες χώρες.Άρθρο 8Το άρθρο 8 περιγράφει τη διαδικασία της συμβουλευτικής επιτροπής. Στο άρθρο 6, παράγραφος 4 αναφέρεται ότι η διαδικασία αυτή εφαρμόζεται για την έγκριση ενεργειών που προτείνονται από τους διοργανωτές που ορίζονται στο άρθρο 3, παράγραφος 1 και των συμπληρωματικών μέτρων που αναφέρονται στο άρθρο 3, παράγραφος 4.Άρθρο 9Το άρθρο 9 περιγράφει τη διαδικασία της διαχειριστικής επιτροπής. Στο άρθρο 6, παράγραφος 4 αναφέρεται ότι η διαδικασία εφαρμόζεται για την έγκριση ενός ετήσιου προγράμματος εργασίας και την έγκριση ειδικών ενεργειών μέσω του ετήσιου προγράμματος εργασίας.Άρθρο 10Το άρθρο 10 επιβάλλει στην Επιτροπή την υποχρέωση να αξιολογεί και να παρακολουθεί το πρόγραμμα. Υποχρεώνει επίσης την Επιτροπή να υποβάλει κάθε χρόνο έκθεση στο Ευρωπαϊκό Κοινοβούλιο και το Συμβούλιο σχετικά με τα αποτελέσματα της αξιολόγησης και της παρακολούθησής της.Άρθρο 11Το άρθρο 11 αναφέρει ότι η απόφαση για τη θέσπιση του προγράμματος τίθεται σε ισχύ από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.2000/0339 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη θέσπιση προγράμματος ενθάρρυνσης, ανταλλαγών, κατάρτισης και συνεργασίας που απευθύνεται στους ασκούντες συναφή προς τη δικαιοσύνη επαγγέλματα  (GROTIUS γενικές και ποινικές υποθέσεις ΙΙ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 34, παράγραφος 2, στοιχείο γ),την πρόταση της Επιτροπής της ... 2000,τη γνώμη του Ευρωπαϊκού Κοινοβουλίου,Εκτιμώντας τα ακόλουθα:(1) το άρθρο 29 της Συνθήκης για την Ευρωπαϊκή Ένωση θέτει ως στόχο της τελευταίας την παροχή στους πολίτες υψηλού επιπέδου προστασίας εντός ενός χώρου ελευθερίας, ασφάλειας και δικαιοσύνης, με την ανάπτυξη από κοινού δράσης μεταξύ των κρατών μελών στον τομέα της αστυνομικής και δικαστικής συνεργασίας σε ποινικές υποθέσεις,(2) σύμφωνα με τα συμπεράσματα του Ευρωπαϊκού Συμβουλίου του Τάμπερε, πρέπει να ενταθεί η συνεργασία για την καταπολέμηση της εγκληματικότητας προκειμένου να δημιουργηθεί ένας πραγματικός ευρωπαϊκός χώρος δικαιοσύνης,(3) το πρόγραμμα Grotius, που θεσπίστηκε με την κοινή δράση 96/636/JAI της 29ης Οκτωβρίου 1996 [6], συνέβαλε στην ενίσχυση της συνεργασίας μεταξύ των δικαστικών υπηρεσιών των κρατών μελών και στη βελτίωση της αμοιβαίας κατανόησης των νομικών και δικαστικών συστημάτων των τελευταίων,[6]  ΕΕ L 287 της 8.11.1996, σ. 3.(4) η παράταση του προγράμματος αυτού, που προβλέπεται ρητά στην προαναφερθείσα κοινή δράση, θα επιτρέψει την περαιτέρω βελτίωση αυτής της συνεργασίας,(5) η έναρξη ισχύος της Συνθήκης του Άμστερνταμ οδηγεί στο εξής σε αναβάθμιση της δικαστικής συνεργασίας σε αστικές υποθέσεις που προβλέπει το άρθρο 61 της Συνθήκης για την ίδρυση της Ευρωπαϊκής Κοινότητας, και κατά συνέπεια η στήριξη των ενεργειών συνεργασίας στον τομέα αυτό αποτελεί αντικείμενο χωριστής πρωτοβουλίας της Επιτροπής  για την παράταση του προγράμματος Grotius "αστικές υποθέσεις",(6) είναι σκόπιμο να εξασφαλιστεί η συνέχεια των ενεργειών που υποστηρίζονται από το πρόγραμμα Grotius σε γενικές και ποινικές υποθέσεις και να παραταθεί για μία δεύτερη φάση διάρκειας δύο ετών,(7) είναι ανάγκη το πρόγραμμα Grotius - γενικές και ποινικές υποθέσεις να γίνει πιο προσιτό στις χώρες που είναι υποψήφιες για ένταξη διευκολύνοντας τη συμμετοχή τους στα σχέδια που υποστηρίζονται από αυτό,(8) Σύμφωνα με το άρθρο 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [7] πρέπει να ληφθούν σύμφωνα με τη διαδικασία της συμβουλευτικής επιτροπής που προβλέπεται στο άρθρο 3 της εν λόγω απόφασης, τα αναγκαία μέτρα για την εφαρμογή της παρούσας απόφασης που αναφέρονται στο άρθρο 3 παράγραφοι 1 και 4 δεύτερο εδάφιο.[7]  ΕΕ L 184, 17.7.1999, σ. 23.(9) Δεδομένου ότι τα αναγκαία μέτρα για την εφαρμογή της παρούσας απόφασης που αναφέρονται στο άρθρο 3 παράγραφος 4 πρώτο εδάφιο και στο άρθρο 6 παράγραφος 3 πρώτο εδάφιο αποτελούν μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου, τα μέτρα αυτά πρέπει να λαμβάνονται σύμφωνα με τη διαδικασία της διαχειριστικής επιτροπής που προβλέπεται στο άρθρο 4 της εν λόγω απόφασης.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 - Κατάρτιση του προγράμματος1. Με την παρούσα απόφαση καταρτίζεται η δεύτερη φάση του προγράμματος συνεργασίας στους τομείς του γενικού και ποινικού δικαίου με την ονομασία  "Grotius" που θεσπίσθηκε με την κοινή δράση 96/636/JAI της 29ης Οκτωβρίου 1996.2. Το πρόγραμμα παρατείνεται για την περίοδο από 1ης Ιανουαρίου 2001 έως 31 Δεκεμβρίου 2002, μετά το πέρας της οποίας μπορεί να ανανεωθεί.Άρθρο 2 - Στόχοι του προγράμματος1. Το πρόγραμμα συμβάλλει στο γενικότερο στόχο της παροχής στους πολίτες υψηλού επιπέδου προστασίας, εντός ενός χώρου ελευθερίας, ασφάλειας και δικαιοσύνης. Στο πλαίσιο αυτό, αποσκοπεί στην τόνωση της αμοιβαίας γνώσης των νομικών και δικαστικών συστημάτων και στη διευκόλυνση της γενικότερης δικαστικής και ποινικής συνεργασίας μεταξύ των κρατών μελών.2. Eιδικστεροι στόχοι του προγράμματος είναι:-η προπαρασκευή ενεργειών στον τομέα της ποινικής δικαστικής συνεργασίας.-η συνδρομή στην εφαρμογή των πράξεων που έχουν θεσπιστεί.-η υποστήριξη για μία καλύτερη αμοιβαία γνώση σε γενικά θέματα κοινού ενδιαφέροντος των κρατών μελών.-τοπικές επιμέρους ενέργειες που αποσκοπούν στη βελτίωση της επί τόπου συνεργασίας.-η σύνδεση μέσω δικτύου ορισμένων οργανώσεων και επαγγελματικών ενώσεων.3. Οι υποψήφιες προς ένταξη χώρες μπορούν να συμμετέχουν στα σχέδια, προκειμένου  να εξοικειωθούν με το κεκτημένο της Ευρωπαϊκής Ένωσης και να προετοιμαστούν για την ένταξή τους. Άλλες τρίτες χώρες μπορούν επίσης να συμμετάσχουν εφόσον αυτό είναι προς το συμφέρον των σχεδίων.Άρθρο 3 - Πρόσβαση στο πρόγραμμα1. Στο πλαίσιο του προγράμματος συγχρηματοδοτούνται τα σχέδια που υποβάλλουν δημόσια ή ιδιωτικά ιδρύματα και οργανισμοί, περιλαμβανομένων των επαγγελματικών οργανώσεων, ερευνητικών ινστιτούτων και ινστιτούτων αρχικής και συνεχούς εκπαίδευσης, νομικής και δικαστικής, για τα συναφή προς τη δικαιοσύνη επαγγέλματα.2. Στο πλαίσιο της παρούσας απόφασης, ως "ασκούντες συναφή προς τη δικαιοσύνη επαγγέλματα" νοούνται οι δικαστές, οι εισαγγελείς, οι δικηγόροι, οι υπάλληλοι υπουργείων, οι υπάλληλοι της ποινικής αστυνομίας, οι δικαστικοί επιμελητές, οι εμπειρογνώμονες, οι διερμηνείς δικαστηρίων, και άλλα συναφή προς τη δικαιοσύνη επαγγέλματα καθώς και οι ερευνητές.3. Για να είναι επιλέξιμα προς συγχρηματοδότηση, τα σχέδια πρέπει να εφαρμόζονται μεταξύ τουλάχιστον τριών κρατών μελών ή δύο κρατών μελών και μιας υποψήφιας χώρας και να εξυπηρετούν τους στόχους που αναφέρονται στο άρθρο 2.4. Στο πλαίσιο του προγράμματος μπορεί επίσης να χρηματοδοτηθούν:-ειδικές ενέργειες που παρουσιάζουν ιδιαίτερο ενδιαφέρον όσον αφορά τις προτεραιότητες του προγράμματος ή τη συνεργασία με τις υποψήφιες προς ένταξη χώρες.-συμπληρωματικά μέτρα, όπως σεμινάρια, συσκέψεις εμπειρογνωμόνων ή άλλες ενέργειες για τη διάδοση των πληροφοριών που προέκυψαν στο πλαίσιο  του προγράμματος.Άρθρο 4 - Ενέργειες του προγράμματοςΤο πρόγραμμα περιλαμβάνει τις ακόλουθες μορφές ενεργειών που εφαρμόζονται σε όλους τους τομείς της δικαστικής συνεργασίας, εκτός από τη δικαστική συνεργασία σε αστικές υποθέσεις:-Κατάρτιση.-Ανταλλαγές και πρακτικές ασκήσεις.-Μελέτες και έρευνες.-Συναντήσεις και σεμινάρια.-Διάδοση των αποτελεσμάτων που προέκυψαν στο πλαίσιο του προγράμματος.Άρθρο 5 - Χρηματοδότηση του προγράμματος1. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.2. Η συγχρηματοδότηση ενός σχεδίου από το πρόγραμμα αποκλείει κάθε άλλη χρηματοδότηση μέσω άλλου προγράμματος που χρηματοδοτείται από τον προϋπολογισμό των Ευρωπαϊκών Κοινοτήτων.3. Οι αποφάσεις χρηματοδότησης  επιτρέπουν τη σύναψη συμβάσεων χρηματοδότησης μεταξύ της Επιτροπής και των διοργανωτών. Οι εν λόγω αποφάσεις και συμβάσεις υπόκεινται στο δημοσιονομικό έλεγχο της Επιτροπής και τους ελέγχους του Ελεγκτικού Συνεδρίου.4. Η χρηματοδοτική παρέμβαση από τον προϋπολογισμό των Ευρωπαϊκών Κοινοτήτων δεν μπορεί να υπερβαίνει το 70 % του συνολικού κόστους του σχεδίου.5. Ωστόσο, τα ειδικά μέτρα και οι συμπληρωματικές ενέργειες που αναφέρονται στο άρθρο 3, παράγραφος 4 μπορούν να χρηματοδοτηθούν κατά 100%, εντός του ορίου του 10% της ετήσιας χρηματοδοτικής πίστωσης που διατίθεται για τον πρόγραμμα σε κάθε μία από τις δύο αυτές κατηγορίες.Άρθρο 6 - Εφαρμογή του προγράμματος1. Η Επιτροπή είναι υπεύθυνη για τη διαχείριση και την εφαρμογή του προγράμματος, σε συνεργασία με τα κράτη μέλη.2. Η Επιτροπή διαχειρίζεται το πρόγραμμα σύμφωνα με το δημοσιονομικό κανονισμό της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων.3. Για την εφαρμογή του προγράμματος, η Επιτροπή:-Εκπονεί ένα ετήσιο πρόγραμμα εργασίας που περιλαμβάνει ειδικούς στόχους, θέματα που παρουσιάζουν προτεραιότητα και, κατά περίπτωση, κατάλογο ειδικών ενεργειών και συμπληρωματικών μέτρων.-Αξιολογεί και επιλέγει τα σχέδια που υποβάλλουν οι διοργανωτές που αναφέρονται στο άρθρο 3.4. Η Επιτροπή υποβάλλει στην επιτροπή που αναφέρεται στο άρθρο 7 τα σχέδια μέτρων που πρέπει να ληφθούν για την εκτέλεση του προγράμματος. Η εξέταση των σχεδίων που υποβάλλουν οι διοργανωτές και των συμπληρωματικών μέτρων πραγματοποιείται σύμφωνα με τη διαδικασία της συμβουλευτικής επιτροπής που αναφέρεται στο άρθρο 8. Η εξέταση του ετήσιου προγράμματος εργασίας και των ειδικών ενεργειών πραγματοποιείται σύμφωνα με τη διαδικασία της διαχειριστικής επιτροπής που αναφέρεται στο άρθρο 9.5. Η Επιτροπή αξιολογεί και επιλέγει τα σχέδια που υποβάλλουν οι διοργανωτές με βάση τα ακόλουθα κριτήρια:-Συμμόρφωση με τους στόχους του προγράμματος.-Ευρωπαϊκή διάσταση και δυνατότητα πρόσβασης των υποψήφιων χωρών.-Συμβιβάσιμο με τις εργασίες που έχουν αναληφθεί ή προβλέπονται στο πλαίσιο των πολιτικών προτεραιοτήτων της Ευρωπαϊκής Ένωσης όσον αφορά τη δικαστική συνεργασία σε γενικές και ποινικές υποθέσεις.-Συμπληρωματικότητα με άλλα προηγούμενα, τρέχοντα ή μελλοντικά σχέδια συνεργασίας,.-Ικανότητα του διοργανωτή να εφαρμόσει το σχέδιο.-Η ίδια η ποιότητα του σχεδίου από πλευράς σύλληψης, διοργάνωσης,  παρουσίασης και αναμενόμενων αποτελεσμάτων.-Ποσό της επιχορήγησης που ζητείται από το πρόγραμμα και η αντιστοιχία του με τα αναμενόμενα αποτελέσματα.-Επίδραση των αναμενόμενων αποτελεσμάτων στους στόχους του προγράμματος.Άρθρο 7 - Επιτροπή1. Η Επιτροπή επικουρείται από επιτροπή, ονομαζόμενη "Grotius-γενικές και ποινικές υποθέσεις", την οποία αποτελούν εκπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Η επιτροπή θεσπίζει τον εσωτερικό της κανονισμό μετά από πρόταση του προέδρου της, σύμφωνα με τους όρους που προβλέπει το άρθρο 7 παράγραφος 1 της απόφασης 1999/468/ΕΚ του ¦Συμβουλίου.3. Η Επιτροπή μπορεί να καλέσει τους αντιπροσώπους των υποψήφιων για ένταξη χωρών στις ενημερωτικές συναντήσεις που γίνονται μετά τις συνεδριάσεις της επιτροπής.Άρθρο 8 - Διαδικασία της συμβουλευτικής επιτροπήςΕφόσον γίνεται παραπομπή στο παρόν άρθρο, εφαρμόζεται η διαδικασία της συμβουλευτικής επιτροπής που προβλέπει το άρθρο 3 της απόφασης 1999/468/ΕΚ, τηρουμένων των διατάξεων του άρθρου 7 παράγραφος 3 της τελευταίας.Άρθρο 9 - Διαδικασία της διαχειριστικής επιτροπής1. Εφόσον γίνεται παραπομπή στο παρόν άρθρο, εφαρμόζεται η διαδικασία της διαχειριστικής επιτροπής που προβλέπει το άρθρο 4 της απόφασης 1999/468/ΕΚ, τηρουμένων των διατάξεων του άρθρου 7 παράγραφος 3 της τελευταίας.2. Η περίοδος που προβλέπει το άρθρο 4 της απόφασης 1999/468/ΕΚ, ορίζεται σε τρεις μήνες.Άρθρο 10 - Αξιολόγηση1. Η Επιτροπή αξιολογεί κάθε χρόνο τις ενέργειες που έγιναν για την εκτέλεση του προγράμματος του προηγούμενου έτους.2. Η Επιτροπή υποβάλλει κάθε χρόνο έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή του προγράμματος. Η πρώτη έκθεση διαβιβάζεται πριν από τις 31 Ιουλίου 2002.Άρθρο 11 - Έναρξη ισχύος1. Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.2. Η παρούσα απόφαση απευθύνεται στα κράτη μέλη.Βρυξέλλες, [...]Για το ΣυμβούλιοΟ ΠρόεδροςΔΗΜΟΣΙΟΝΟΜΙΚΟ ΔΕΛΤΙΟ1. ΤΙΤΛΟΣ ΤΗΣ ΕΝΕΡΓΕΙΑΣΠρόταση απόφασης του Συμβουλίου για τη θέσπιση μιας δεύτερης φάσης του προγράμματος ενθάρρυνσης και ανταλλαγών, κατάρτισης και συνεργασίας που απευθύνεται στους ασκούντες συναφή προς τη δικαιοσύνη επαγγέλματα (GROTIUS II - γενικές και ποινικές υποθέσεις).2. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥB5-8203. ΝΟΜΙΚΗ ΒΑΣΗΆρθρο 34 ΣΕΕ4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ4.1 Γενικός στόχος της ενέργειαςΗ ενέργεια αποσκοπεί στην εξασφάλιση μιας συνέχειας στο πρόγραμμα Grotius, το οποίο λήγει στο τέλος του 2000.Το πρόγραμμα Grotius II αποσκοπεί στην τόνωση της αμοιβαίας γνώσης των νομικών και δικαστικών συστημάτων και στη διευκόλυνση της δικαστικής συνεργασίας μεταξύ των κρατών μελών σε γενικές και ποινικές υποθέσεις.Το Grotius II ευνοεί τη χρηματοδότηση επιμορφωτικών μαθημάτων, προγραμμάτων ανταλλαγών και πρακτικών ασκήσεων, την κυκλοφορία πληροφοριών σε συνεκτική μορφή που να επιτρέπει τη διάδοση των αποτελεσμάτων σε ευρωπαϊκό επίπεδο.Οι ενέργειες αυτές αποτελούν σημαντικά μέσα για την επίτευξη των στόχων της δημιουργίας ενός ευρωπαϊκού δικαστικού χώρου και της καταπολέμησης του οργανωμένου εγκλήματος σε κοινοτική κλίμακα.Το πρόγραμμα εντάσσεται στο πλαίσιο των ακόλουθων πολιτικών μέτρων:- το σχέδιο δράσης του Συμβουλίου και της Επιτροπής που υποβλήθηκε στο Ευρωπαϊκό Συμβούλιο της Βιέννης στις 11 και 12 Δεκεμβρίου 1998,  σχετικά με τους καλύτερους δυνατούς όρους εφαρμογής των διατάξεων της Συνθήκης του Άμστερνταμ όσον αφορά την εγκαθίδρυση ενός χώρου ελευθερίας, ασφάλειας και δικαιοσύνης. Στην παράγραφο 84 "το Ευρωπαϊκό Συμβούλιο εφιστά ιδιαιτέρως την προσοχή στη δημιουργία, σύμφωνα με τη Συνθήκη του Άμστερνταμ, ευρωπαϊκού δικαστικού χώρου, εξοπλισμένου με τις αναγκαίες ρυθμίσεις για αποτελεσματική δικαστική και αστυνομική συνεργασία...".- τα συμπεράσματα του Ευρωπαϊκού Συμβουλίου του Τάμπερε στις 15 και 16 Οκτωβρίου 1999. στο πλαίσιο της καταπολέμησης της εγκληματικότητας σε κοινοτική κλίμακα και συγκεκριμένα στην παράγραφο 42 "θα πρέπει να αναπτυχθούν ανταλλαγές των "βέλτιστων πρακτικών", θα πρέπει να ενισχυθεί το δίκτυο των εθνικών αρχών που είναι αρμόδιες για την πρόληψη του εγκλήματος καθώς και το δίκτυο συνεργασίας μεταξύ των εθνικών οργανώσεων πρόληψης του εγκλήματος...".4.2 Περίοδος που καλύπτει η ενέργεια και προβλεπόμενες ρυθμίσεις για την παράτασή της.Η διάρκεια του προγράμματος προβλέπεται να είναι δύο έτη (2001-2002), προκειμένου να μελετηθεί η σκοπιμότητα συγχώνευσης των τρεχόντων προγραμμάτων (Grotius, Oisin και Stop) σε ένα και μόνο πρόγραμμα που διέπεται από τις διατάξεις του τίτλου VI της Συνθήκης ΕΕ.5. ΚΑΤΑΤΑΞΗ ΤΩΝ ΔΑΠΑΝΩΝ/ΕΣΟΔΩΝ5.1 ΜΥΔ5.2 ΔΠ5.3 ΔΑΠΑΝΕΣ : 4 ΕΚΑΤ.6. ΕΙΔΟΣ ΤΩΝ ΔΑΠΑΝΩΝ/ΕΣΟΔΩΝ-επιχορήγηση για συγχρηματοδότηση με άλλους πόρους του δημόσιου ή ιδιωτικού τομέα για τις ενέργειες μέχρι 70% του κόστους του σχεδίου.-επιχορήγηση 100% για τις ειδικές ενέργειες που εφαρμόζει η Επιτροπή και αφορούν ζητήματα προτεραιότητας ευρωπαϊκού ενδιαφέροντος και για τα συμπληρωματικά μέτρα, εντός του ορίου του 10% του ετήσιου προϋπολογισμού για κάθε μία από τις δύο κατηγορίες.7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ7.1 Τρόπος υπολογισμού του συνολικού κόστους της ενέργειαςΤο ποσό δημοσιονομικής αναφοράς που προβλέπεται για την εφαρμογή του προγράμματος κατά την περίοδο 2001-2002 είναι 4 εκατ.Αντιστοιχεί στο κονδύλιο του προϋπολογισμού του προηγούμενου προγράμματος Grotius για το έτος 2000 ύψους 2 εκατ. πολλαπλασιαζόμενο επί δύο (διάρκεια της ενέργειας).7.2 Αναλυτική παράθεση των στοιχείων της ενέργειαςΠΑΥ σε εκατ. ευρώ (τρέχουσες τιμές)>ΘΕΣΗ ΠIΝΑΚΑ>7.3 Επιχειρησιακές δαπάνες μελετών, εμπειρογνωμόνων κλπ. που περιλαμβάνονται στο μέρος Β του προϋπολογισμούΠΑΥ σε εκατ. ευρώ (τρέχουσες τιμές)>ΘΕΣΗ ΠIΝΑΚΑ>7.4 Χρονοδιάγραμμα πιστώσεων ανάληψης υποχρεώσεων / πιστώσεων πληρωμώνΠΑΥ σε εκατ. ευρώ>ΘΕΣΗ ΠIΝΑΚΑ>8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ-Εφαρμόζονται οι γενικές διατάξεις σχετικά με την καταπολέμηση της απάτης. Επιπλέον προβλέπονται επιτόπιοι δειγματοληπτικοί έλεγχοι.9. ΣΤΟΙΧΕΙΑ ΤΗΣ ΑΝΑΛΥΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣ9.1 Ειδικοί ποσοτικοποιημένοι στόχοι, πρόσωπα στα οποία απευθύνεται η ενέργεια-Ειδικοί στόχοι : να βελτιωθεί η γνώση της νομικής γλώσσας και η κατανόηση της δικαστικής ορολογίας των άλλων κρατών μελών και των υποψήφιων χωρών,-Να προωθηθεί η γνώση των κοινών αξιών των νομικών συστημάτων των ΚΜ,-Εξοικείωση με τα θεσμικά όργανα και τα νομικά και δικαστικά συστήματα των άλλων ΚΜ και των υποψήφιων χωρών,-Να δημιουργηθούν σχέσεις εργασίας και αμοιβαίας εμπιστοσύνης μεταξύ των  ασκούντων συναφή προς τη δικαιοσύνη επαγγέλματα,-Να ευνοηθούν οι συζητήσεις σχετικά με τη βελτίωση της δικαστικής συνεργασίας και τις μεθόδους εργασίας που χρησιμοποιούνται σε πειραματική βάση,-Να συγκριθούν οι αμοιβαίες τάσεις σχετικά με τη μεταρρύθμιση της δικαιοσύνης,-Ενημέρωση σχετικά με τα αποτελέσματα των σχεδίων σε ευρωπαϊκό επίπεδο.-Πρόσωπα στα οποία απευθύνεται: το πρόγραμμα απευθύνεται στους ασκούντες συναφή προς τη δικαιοσύνη επαγγέλματα, και συγκεκριμένα τους δικαστές, τους εισαγγελείς, τους δικηγόρους, το επιστημονικό και διδακτικό προσωπικό, τους υπαλλήλους υπουργείων, τους υπαλλήλους της ποινικής αστυνομίας, τους δικαστικούς κλητήρες, τους εμπειρογνώμονες και τους διερμηνείς δικαστηρίων καθώς και τα λοιπά επαγγέλματα που συνδέονται με την απονομή της δικαιοσύνης.9.2 Λόγοι που δικαιολογούν την εvέργεια-Αναγκαιότητα της κοινοτικής δημοσιονομικής παρέμβασης, με βάση ιδίως την αρχή της επικουρικότητας: διευκόλυνση της σύνδεσης  μέσω δικτύου των υπεύθυνων για την προώθηση του προγράμματος, μέριμνα για το διακρατικό χαρακτήρα της ενέργειας, διάδοση των αποτελεσμάτων σε ευρωπαϊκό επίπεδο.-Επιλογή των τρόπων παρέμβασης* πλεονεκτήματα σε σχέση με τα εναλλακτικά μέτρα (συγκριτικά πλεονεκτήματα): διάδοση των αποτελεσμάτων σε ευρωπαϊκή κλίμακα, κάλυψη σε ευρωπαϊκό επίπεδο των αναγκών των φορέων εκτέλεσης, μεγαλύτερος συντονισμός μεταξύ των τμημάτων του πληθυσμού στα οποία απευθύνεται η ενέργεια.* ανάλυση ανάλογων ενεργειών που πραγματοποιήθηκαν ενδεχομένως σε κοινοτικό ή εθνικό επίπεδο: σε κοινοτικό επίπεδο δεν υπάρχουν άλλες ειδικές ενέργειες και σε εθνικό επίπεδο οι ενέργειες είναι περιορισμένες και δεν επιτρέπουν τη δημιουργία δικτύων και τη διάδοση των βέλτιστων πρακτικών στον ευρωπαϊκό χώρο.* αναμενόμενα δευτερογενή και πολλαπλασιαστικά αποτελέσματα: συνέργια και προστιθέμενη αξία σε ευρωπαϊκή κλίμακα.-Κυριότεροι παράγοντες αβεβαιότητας που μπορούν να επηρεάσουν τα ειδικά αποτελέσματα της ενέργειας.  Από την προηγούμενη εμπειρία ενεργειών κατά το παρελθόν αποδεικνύεται ότι δεν υπάρχουν. Αντιθέτως, υπάρχει αυξανόμενη ζήτηση εκ μέρους των ασκούντων συναφή προς τη δικαιοσύνη επαγγέλματα και αυξημένη ευαισθητοποίηση σε ευρωπαϊκό επίπεδο γι' αυτό το είδος των ενεργειών ενόψει της δημιουργίας ενός χώρου ελευθερίας, ασφάλειας και δικαιοσύνης στην Ευρώπη.9.3 Παρακoλoύθηση και αξιoλόγηση-Δείκτες αποδοτικότητας* δείκτες αποτελεσματικότητας (μέτρηση των δραστηριοτήτων που αναπτύχθηκαν): ανάλυση και διάδοση των αποτελεσμάτων των σχεδίων, δημιουργία διακρατικών εταιρικών σχέσεων,* δείκτες επιπτώσεων σύμφωνα με τους επιδιωκόμενους στόχους: αύξηση της κατάρτισης των ασκούντων συναφή προς τη δικαιοσύνη επαγγέλματα όσον αφορά τη γνώση των δικαστικών συστημάτων των κρατών, περιλαμβανομένης της νομικής γλώσσας και ευαισθητοποίηση στην κατανόηση των διαφορετικών εθνικών πρακτικών-Τρόποι και περιοδικότητα της προβλεπόμενης αξιολόγησης: εσωτερική ετήσια και συνολική. εξωτερική συνολική-Αξιολόγηση των αποτελεσμάτων (σε περίπτωση συνέχισης ή παράτασης υφιστάμενης ενέργειας). Εσωτερική και εξωτερική θετική αξιολόγηση από ανεξάρτητο φορέα, αποτελέσματα σύμφωνα με τους στόχους, αναγκαιότητα εξακολούθησης των ενεργειών που έχουν αναληφθεί, αυξανόμενη ζήτηση των φορέων προώθησης.10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ Α ΤΟΥ ΤΜΗΜΑΤΟΣ III ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)Οι ανάγκες σε ανθρώπινους και διοικητικούς πόρους πρέπει να καλυφθούν από το κονδύλιο της διαχειριζόμενης ΓΔ.10.1 Συνέπειες στον αριθμό των θέσεων απασχόλησης>ΘΕΣΗ ΠIΝΑΚΑ>Για τους πρόσθετους πόρους αναφέρετε με ποιο ρυθμό θα πρέπει να γίνεται η διάθεσή τους.10.2 Συνολικές δημοσιονομικές επιπτώσεις των πρόσθετων ανθρώπινων πόρων(ευρώ)>ΘΕΣΗ ΠIΝΑΚΑ>Τα ποσά εκφράζουν το συνολικό κόστος των πρόσθετων θέσεων απασχόλησης για όλη τη διάρκεια της ενέργειας, εάν αυτή είναι ορισμένη, για 12 μήνες εάν είναι αόριστη.10.3 Αύξηση άλλων δαπανών λειτουργίας που προκύπτουν από την ενέργεια, ιδίως έξοδα για τις συνεδριάσεις των επιτροπών και των ομάδων εμπειρογνωμόνων(ευρώ)>ΘΕΣΗ ΠIΝΑΚΑ>Προβλέπεται εξωτερική αξιολόγηση των προτάσεων των σχεδίων από δύο εμπειρογνώμονες ανά κράτος μέλος. Αυτό σημαίνει ότι κάθε πρόταση θα εξετάζεται χωριστά από δύο εμπειρογνώμονες για να εξασφαλισθεί αντικειμενική και ανεξάρτητη εκτίμηση.


Avis juridique important

|

51997PC0448

Πρόταση απόφασης του Συμβουλίου για Κοινοτική συνεισφορά στην Ευρωπαϊκή Τράπεζα Ανασυγκρότησης και Ανάπτυξης για το Ταμείο Προστατευτικού Καλύμματος του Τσερνομπίλ  /* COM/97/0448 τελικό - CNS 97/0235 */

Επίσημη Εφημερίδα αριθ. C 364 της 02/12/1997 σ. 0016

Πρόταση απόφασης του Συμβουλίου για κοινοτική συνεισφορά στην Ευρωπαϊκή Τράπεζα Ανασυγκρότησης και Ανάπτυξης για το ταμείο προστατευτικού καλύμματος του Τσερνομπίλ (97/C 364/08) COM(97) 448 τελικό - 97/0235(CNS)(Υποβλήθηκε από την Επιτροπή στις 5 Σεπτεμβρίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 203,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι στις 21 Δεκεμβρίου 1995 υπεγράφη μνημόνιο συμφωνίας (στο εξής «ΜΣ») μεταξύ των κυβερνήσεων των χωρών της ομάδας των 7 («G7») και της Επιτροπής των Ευρωπαϊκών Κοινοτήτων καθώς και της κυβέρνησης της Ουκρανίας για το κλείσιμο του πυρηνικού σταθμού ενέργειας του Τσερνομπίλ μέχρι το έτος 2000 7ότι το άρθρο III παράγραφος 4 του ΜΣ προέβλεπε ότι η Ουκρανία και η G7 θα συνεχίσουν να συνεργάζονται για την ανάπτυξη μιας οικονομικά αποτελεσματικής και περιβαλλοντικά ορθής προσέγγισης για το προστατευτικό κάλυμμα για το Τσερνομπίλ IV, περιλαμβανομένου του καθορισμού, όσο το δυνατόν συντομότερα, των τεχνικών και οικονομικών εναλλακτικών λύσεων ως βάση για την αναθεώρηση των οικονομικών απαιτήσεων 7ότι η Επιτροπή, μέσω του προγράμματος Tacis, συμμετείχε ενεργά στην ανάπτυξη μιας τέτοιας προσέγγισης, η οποία οδήγησε στον καθορισμό του «σχεδίου εφαρμογής του προστατευτικού καλύμματος» (ΣΕΚ) που προσυπέγραψαν οι αρχές της Ουκρανίας 7ότι στη σύνοδο κορυφής του Ντένβερ τον Ιούνιο του 1997, οι αρχηγοί κρατών και κυβερνήσεων της G7 και ο Πρόεδρος της Ευρωπαϊκής Επιτροπής αποφάσισαν να προσθέσουν στις δεσμεύσεις που αναλήφθηκαν στο ΜΣ με την Ουκρανία και προσυπέγραψαν τη σύσταση πολυμερούς μηχανισμού χρηματοδότησης για την ενίσχυση της Ουκρανίας στη μετατροπή της υφιστάμενης σαρκοφάγου του Τσερνομπίλ σε ασφαλές και περιβαλλοντικά σταθερό σύστημα, με μέτρα όπως περιγράφονται στο ΣΕΚ 7ότι η εφαρμογή του ΣΕΚ θα τεθεί στο πλαίσιο του ΜΣ μεταξύ της G7 και της Ουκρανίας για το κλείσιμο του Τσερνομπίλ μέχρι το έτος 2000 7ότι, για το σκοπό της εφαρμογής του ΣΕΚ, συνεστήθη το ταμείο προστατευτικού καλύμματος του Τσερνομπίλ στην Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) το οποίο θα διαχειρίζεται η ΕΤΑΑ 7ότι η Κοινότητα ακολουθεί σαφή πολιτική στήριξης της Ουκρανίας στις προσπάθειές της να εξαλείψει τις συνέπειες του πυρηνικού ατυχήματος που συνέβη στις 26 Απριλίου 1986 στον πυρηνικό σταθμό ενέργειας του Τσερνομπίλ και κατά συνέπεια επιθυμεί να συνεισφέρει στο ταμείο προστατευτικού καλύμματος του Τσερνομπίλ 7ότι, με την επιφύλαξη των εξουσιών της δημοσιονομικής αρχής, η συνεισφορά θα πρέπει να ανέρχεται σε ποσό μέχρι 100 εκατομμυρίων Ecu για τα έτη 1998 και 1999 7ότι η συνεισφορά θα χορηγηθεί από υφιστάμενες πιστώσεις του Tacis και κατά συνέπεια δεν θα επιφέρει ουδεμία πρόσθετη δημοσιονομική δαπάνη από τους προϋπολογισμούς του 1998 και του 1999 7ότι την εν λόγω συνεισφορά θα διαχειρίζεται η Ευρωπαϊκή Επιτροπή 7ότι η Επιτροπή θα εξασφαλίσει ότι, όσον αφορά τις ρυθμίσεις δημοσίων συμβάσεων δυνάμει των κανόνων του ταμείου προστατευτικού καλύμματος του Τσερνομπίλ, δεν θα γίνει καμία διάκριση μεταξύ επιμέρους κρατών μελών της Ευρωπαϊκής Κοινότητας ανεξάρτητα εάν αυτά έχουν συνάψει ξεχωριστές συμφωνίες συνεισφοράς με την τράπεζα ή όχι,ΑΠΟΦΑΣΙΖΕΙ:Άρθρο 1 1. Η Κοινότητα συνεισφέρει ποσό στην Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) για το ταμείο προστατευτικού καλύμματος του Τσερνομπίλ, δυνάμει του άρθρου II τμήμα 2.02, των κανόνων για το ταμείο.2. Τη συνεισφορά προς το ταμείο διαχειρίζεται η Επιτροπή σύμφωνα με τα κριτήρια που καθορίζονται στην παρούσα απόφαση.Άρθρο 2 Η Επιτροπή θα προβεί σε συνεισφορά προς το ταμείο ποσού μέχρι 100 εκατομμυρίων Ecu που θα καταβληθούν εντός περιόδου δύο ετών, 1998 και 1999.Άρθρο 3 1. Η Επιτροπή θα διαβιβάσει όλες τις σχετικές πληροφορίες στο Ελεγκτικό Συνέδριο και θα ζητήσει από την ΕΤΑΑ συμπληρωματικές πληροφορίες τις οποίες το Ελεγκτικό Συνέδριο πιθανόν επιθυμεί να λάβει, όσον αφορά τη χρηματοοικονομική λειτουργία του ταμείου προστατευτικού καλύμματος του Τσερνομπίλ στο βαθμό που έχει σχέση με τη συνεισφορά της Κοινότητας.2. Η Επιτροπή υποβάλλει, σε ετήσια βάση, έκθεση προόδου για την εφαρμογή του ταμείου προστατευτικού καλύμματος του Τσερνομπίλ στο Συμβούλιο μέσω της επιτροπής Tacis.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.12.2015
            COM(2015) 674 final
            2015/0309(CNS)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπαγωγή της νέας ψυχοτρόπου ουσίας 1-φαινυλο-2-(1-πυρρολιδιν-1-υλο)πενταν-1-όνη (α-πυρρολιδινοβαλεροφαινόνη, α-PVP) σε μέτρα ελέγχου

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Η απόφαση 2005/387/ΔΕΥ του Συμβουλίου σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών
                  1
                προβλέπει διαδικασία τριών σταδίων που μπορεί να οδηγήσει στην υπαγωγή μιας νέας ψυχοτρόπου ουσίας σε μέτρα ελέγχου σε ολόκληρη την Ένωση.

               Στις 3 Αυγούστου 2015, εκδόθηκε κοινή έκθεση του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ) και της Ευρωπόλ σύμφωνα με το άρθρο 5 της απόφασης 2005/387/ΔΕΥ του Συμβουλίου. Στις 15 Σεπτεμβρίου 2015, μετά από αίτημα της Επιτροπής και δεκαεπτά κρατών μελών και σύμφωνα με το άρθρο 6 παράγραφος 1 της προαναφερθείσας απόφασης του Συμβουλίου, το Συμβούλιο ζήτησε να αξιολογηθούν οι κίνδυνοι που προκύπτουν από τη χρήση, την παραγωγή και την παράνομη διακίνηση της νέας ψυχοτρόπου ουσίας α-PVP, η συμμετοχή του οργανωμένου εγκλήματος και οι πιθανές συνέπειες της θέσπισης μέτρων ελέγχου για την εν λόγω ουσία.

               Οι κίνδυνοι από την α-PVP αξιολογήθηκαν από την επιστημονική επιτροπή του ΕΚΠΝΤ, που ενήργησε σύμφωνα με τις διατάξεις του άρθρου 6 παράγραφοι 2, 3 και 4 της απόφασης του Συμβουλίου. Ο πρόεδρος της επιστημονικής επιτροπής υπέβαλε έκθεση αξιολόγησης κινδύνων στην Επιτροπή και στο Συμβούλιο στις 27 Νοεμβρίου 2015. Τα κυριότερα πορίσματα της αξιολόγησης κινδύνων είναι τα ακόλουθα:

               H α-PVP είναι ισχυρή ψυχοδιεγερτική ουσία. Η ουσία που ανιχνεύθηκε και στα 28 κράτη μέλη, καθώς και στην Τουρκία και τη Νορβηγία, εισάγεται κατά κύριο λόγο στην αγορά ναρκωτικών της ΕΕ από την Κίνα και κατόπιν διανέμεται σε ολόκληρη την Ευρώπη.

               Έχουν καταγραφεί συνολικά 115 περιπτώσεις θανάτου και 191 περιπτώσεις οξείας δηλητηρίασης σε οκτώ κράτη μέλη στις οποίες ανιχνεύθηκε η α-PVP.

               Δεν υπάρχουν διαθέσιμες πληροφορίες ή δημοσιευμένες μελέτες που να αξιολογούν με ολοκληρωμένο τρόπο τους κινδύνους για την υγεία που συνδέονται με την α-PVP, δηλαδή τη χρόνια και οξεία τοξικότητα, αλλά οι παρατηρήσεις σε ζώα δείχνουν παρόμοια αποτελέσματα με εκείνα που παρατηρήθηκαν με άλλα διεγερτικά.

               Σύμφωνα με το άρθρο 8 παράγραφος 1 της απόφασης 2005/387/ΔΕΥ του Συμβουλίου, εντός έξι εβδομάδων από την ημερομηνία παραλαβής της έκθεσης αξιολόγησης κινδύνων, η Επιτροπή υποβάλλει στο Συμβούλιο είτε πρωτοβουλία για την υπαγωγή της νέας ψυχοτρόπου ουσίας σε μέτρα ελέγχου σε ολόκληρη την Ένωση είτε έκθεση στην οποία εξηγούνται οι απόψεις της σχετικά με τους λόγους για τους οποίους μια τέτοια πρωτοβουλία δεν θεωρείται αναγκαία. Βάσει της απόφασης του Δικαστηρίου της 16ης Απριλίου 2015 στις συνεκδικασθείσες υποθέσεις C-317/13 και C-679/13, πρέπει να γίνει διαβούλευση με το Ευρωπαϊκό Κοινοβούλιο πριν από την έκδοση πράξης βασισμένης στο άρθρο 8 παράγραφος 1 της απόφασης 2005/387/ΔΕΥ του Συμβουλίου.

               Με βάση τα πορίσματα της έκθεσης αξιολόγησης κινδύνων, η Επιτροπή θεωρεί ότι συντρέχουν λόγοι για την υπαγωγή της ουσίας αυτής σε μέτρα ελέγχου σε ολόκληρη την Ένωση. Σύμφωνα με την έκθεση αξιολόγησης κινδύνων, η οξεία τοξικότητα της α-PVP είναι τέτοια ώστε να μπορεί να προκαλέσει σοβαρές βλάβες στην ανθρώπινη υγεία.

               2.ΣΤΟΧΟΣ ΤΗΣ ΠΡΟΤΑΣΗΣ

               Στόχος της παρούσας πρότασης απόφασης του Συμβουλίου είναι να κληθούν τα κράτη μέλη να υπαγάγουν την ουσία α-PVP σε μέτρα ελέγχου και ποινικές κυρώσεις βάσει της νομοθεσίας τους, σύμφωνα με τις υποχρεώσεις που υπέχουν δυνάμει της σύμβασης των Ηνωμένων Εθνών περί ψυχοτρόπων ουσιών του 1971.

               2015/0309 (CNS)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την υπαγωγή της νέας ψυχοτρόπου ουσίας 1-φαινυλο-2-(1-πυρρολιδιν-1-υλο)πενταν-1-όνη (α-πυρρολιδινοβαλεροφαινόνη, α-PVP) σε μέτρα ελέγχου

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη την απόφαση 2005/387/ΔΕΥ του Συμβουλίου, της 10ης Μαΐου 2005, σχετικά με την ανταλλαγή πληροφοριών, την αξιολόγηση κινδύνων και τον έλεγχο νέων ψυχοτρόπων ουσιών
                  2
               , και ιδίως το άρθρο 8 παράγραφος 3,

               Έχοντας υπόψη την πρωτοβουλία της Ευρωπαϊκής Επιτροπής,

               Έχοντας υπόψη τη γνώμη του Ευρωπαϊκού Κοινοβουλίου
                  3
               ,

               Αποφασίζοντας σύμφωνα με ειδική νομοθετική διαδικασία,

               Εκτιμώντας τα ακόλουθα:

               (1)Η έκθεση αξιολόγησης κινδύνων σχετικά με τη νέα ψυχοτρόπο ουσία α-PVP εκπονήθηκε σύμφωνα με το άρθρο 6 της απόφασης 2005/387/ΔΕΥ, στο πλαίσιο ειδικής συνεδρίασης της διευρυμένης επιστημονικής επιτροπής του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ), και στη συνέχεια υποβλήθηκε στην Επιτροπή και στο Συμβούλιο στις 27 Νοεμβρίου 2015.

               (2)Η α-PVP είναι ισχυρή ψυχοδιεγερτική ουσία, η οποία από άποψη δομής συνδέεται με την καθινόνη, την πυροβαλερόνη και την μεθυλενοδιοξυπυροβαλερόνη (MDPV) που υπόκεινται σε έλεγχο βάσει της σύμβασης των Ηνωμένων Εθνών περί ψυχοτρόπων ουσιών του 1971.Η ουσία έχει ανιχνευθεί και στα 28 κράτη μέλη, καθώς και στην Τουρκία και τη Νορβηγία και οι πληροφορίες από κατασχέσεις και συλλεχθέντα δείγματα δείχνουν ότι εντοπίζεται κυρίως υπό μορφή σκόνης και δισκίων. Από τις διαθέσιμες πληροφορίες προκύπτει ότι ποσότητες πολλών κιλών της α-PVP εισάγονται στην ενωσιακή αγορά ναρκωτικών από την Κίνα και, στη συνέχεια, διανέμονται σε ολόκληρη την Ένωση. Η ικανότητα παραγωγής α-PVP υφίσταται επίσης εντός της Ένωσης, δεδομένου ότι έχουν γίνει κατασχέσεις σε δύο παράνομες εγκαταστάσεις παραγωγής σε ένα κράτος μέλος.

               (3)Έχουν καταγραφεί συνολικά 115 περιπτώσεις θανάτου και 191 περιπτώσεις οξείας δηλητηρίασης σε οκτώ κράτη μέλη στις οποίες ανιχνεύθηκε η α-PVP. Στις περισσότερες περιπτώσεις, η χρήση της α-PVP συνδυαζόταν με άλλες φαρμακολογικά δραστικές ουσίες, είτε εκούσια είτε ακούσια. Εάν η α-PVP καταστεί ευρύτερα διαθέσιμη και χρησιμοποιηθεί περισσότερο, οι συνέπειες για την ατομική και δημόσια υγεία θα μπορούσαν να είναι σοβαρές.

               (4)Από τα διαθέσιμα στοιχεία προκύπτει ότι η α-PVP καταναλώνεται από τους χρήστες διεγερτικών σε χώρους ψυχαγωγίας καθώς και από τους χρήστες ναρκωτικών υψηλού κινδύνου, συμπεριλαμβανομένων και όσων κάνουν ενδοφλέβια χρήση διεγερτικών και οπιοειδών, και ότι η πολλαπλή χρήση ναρκωτικών μπορεί να είναι συνηθισμένη μεταξύ τους. Τα στοιχεία σχετικά με τη διάδοση της χρήσης ναρκωτικών, τις μακροπρόθεσμες συνέπειες και τους κοινωνικούς κινδύνους που σχετίζονται με την ουσία είναι περιορισμένα.

               (5)Δεν υπάρχουν διαθέσιμες πληροφορίες ή δημοσιευμένες μελέτες που να αξιολογούν με ολοκληρωμένο τρόπο τους κινδύνους για την υγεία που συνδέονται με την α-PVP, δηλαδή τη χρόνια και οξεία τοξικότητα, αλλά οι παρατηρήσεις σε ζώα δείχνουν παρόμοια αποτελέσματα με εκείνα που παρατηρήθηκαν με άλλα διεγερτικά. Στα δυσμενή συμπτώματα που παρατηρούνται σε ανθρώπους συγκαταλέγονται η ταχυκαρδία, η υπερθερμία, η έντονη εφίδρωση, η ταραχή, οι σπασμοί ή οι επιληπτικές κρίσεις, η σύγχυση και η επιθετικότητα. Δεδομένα από μη κλινικές μελέτες δείχνουν ότι η α-PVP μπορεί να προκαλέσει ροπή προς την κατάχρηση και ενδεχομένως τάση εξάρτησης στους ανθρώπους.

               (6)Η α-PVP δεν έχει καμία καθιερωμένη ή αναγνωρισμένη ιατρική ή κτηνιατρική χρήση. Εκτός από τη χρήση της στα αναλυτικά υλικά αναφοράς και στην επιστημονική έρευνα με αντικείμενο τη χημική, φαρμακολογική και τοξικολογική δράση της ως αποτέλεσμα της εμφάνισής της στην αγορά ναρκωτικών, δεν υπάρχει καμία ένδειξη ότι χρησιμοποιείται για άλλους σκοπούς.

               (7)Η α-PVP δεν έχει αποτελέσει αντικείμενο αξιολόγησης και, επί του παρόντος, δεν αποτελεί αντικείμενο αξιολόγησης στο επίπεδο των Ηνωμένων Εθνών ούτε προγραμματίζεται σχετική αξιολόγηση.

               (8)Παρά τα περιορισμένα διαθέσιμα επιστημονικά στοιχεία σχετικά με την α-PVP, τα αποδεικτικά στοιχεία και οι πληροφορίες σχετικά με τους κινδύνους για την υγεία που εγκυμονεί η εν λόγω ουσία, όπως αποδεικνύεται από την ανίχνευσή της σε θανάτους και οξείες δηλητηριάσεις, παρέχουν επαρκείς λόγους για την υπαγωγή της σε μέτρα ελέγχου σε ολόκληρη την Ένωση.

               (9)Δεδομένου ότι δεκαέξι κράτη μέλη ελέγχουν ήδη την α-PVP μέσω της εθνικής τους νομοθεσίας που συνάδει προς τις υποχρεώσεις που απορρέουν από τη σύμβαση των Ηνωμένων Εθνών περί ψυχοτρόπων ουσιών του 1971 και ότι πέντε κράτη μέλη εφαρμόζουν άλλα νομοθετικά μέτρα ελέγχου της εν λόγω ουσίας, η υπαγωγή αυτής της ουσίας σε μέτρα ελέγχου σε ολόκληρη την Ένωση θα συνέβαλε, αφενός, στην αποφυγή προσκομμάτων κατά τη διασυνοριακή συνεργασία μεταξύ των αρχών επιβολής του νόμου και των δικαστικών αρχών και, αφετέρου, στην προστασία από τους κινδύνους που εγκυμονεί η διάθεση και η χρήση της,

               (10)

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η νέα ψυχότροπος ουσία 1-φαινυλο-2-(1-πυρρολιδιν-1-υλο)πενταν-1-όνη (α-πυρρολιδινοβαλεροφαινόνη, α-PVP) υπάγεται σε μέτρα ελέγχου σε ολόκληρη την Ένωση.

               Άρθρο 2

               Το αργότερο [εντός ενός έτους από την ημερομηνία δημοσίευσης της παρούσας απόφασης], τα κράτη μέλη λαμβάνουν τα αναγκαία μέτρα, σύμφωνα με την εθνική τους νομοθεσία, για την υπαγωγή της α-PVP σε μέτρα ελέγχου και ποινικές κυρώσεις βάσει της νομοθεσίας τους, σύμφωνα με τις υποχρεώσεις που υπέχουν δυνάμει της σύμβασης των Ηνωμένων Εθνών περί ψυχοτρόπων ουσιών του 1971.

               Άρθρο 3

               Η παρούσα απόφαση αρχίζει να ισχύει την […] ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 127 της 20.5.2005, σ. 32.

                     (2)
                  ΕΕ L 127 της 20.5.2005, σ. 32.

                     (3)
                  ΕΕ C  της , σ. .


Avis juridique important

|

51999PC0690

Πρόταση απόφασης του Συμβουλίου που εξουσιοδοτεί την Ομοσπονδιακή Δημοκρατία της Γερμανίας να εφαρμόσει νέα μέτρα κατά παρέκκλιση των άρθρων 6 και 17 της έκτης οδηγίας 77/388/ΕΟΚ περί εναρμονίσεως των κρατών μελών σχετικά με τους φόρους κύκλου εργασιών  /* COM/99/0690 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί την Ομοσπονδιακή Δημοκρατία της Γερμανίας να εφαρμόσει ένα μέτρα κατά παρέκκλιση των άρθρων 6 και 17 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών σχετικά με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Με επιστολές που η Γενική γραμματεία της Επιτροπής έλαβε στις 8 Ιανουαρίου και 27 Αυγούστου 1999, οι αρχές της Γερμανίας υπέβαλαν αίτηση για χορήγηση άδειας, βάσει του άρθρου 27 της έκτης οδηγίας του Συμβουλίου της 17ης Μαΐου 1977, περί εναρμονίσεως των νομοθεσιών των κρατών μελών σχετικά με τους φόρους κύκλου εργασιών-κοινό σύστημα φόρου προστιθεμένης αξίας: ενιαία φορολογική βάση [1] για την εφαρμογή μέτρων κατά παρέκκλιση των άρθρων 6 και 17 παράγραφος 2 της προαναφερθείσας οδηγίας.[1]  ΕΕ L 145 της 13.6.1977, σ. 1. Οδηγία που τροποποιήθηκε τελευταία από την οδηγία 99/85/ΕΚ (ΕΕ L 277 της 28.10.1999, σ. 34).2. Σύμφωνα με το άρθρο 27 παράγραφος 3 της έκτης οδηγίας, η Επιτροπή με επιστολή της 11ης Οκτωβρίου 1999, ενημέρωσε τα άλλα κράτη μέλη, σχετικά με την αίτηση της Ομοσπονδιακής Δημοκρατίας της Γερμανίας. 3. Το πρώτο ειδικό μέτρο της γερμανικής κυβέρνησης αφορά τον πλήρη αποκλεισμό του δικαιώματος έκπτωσης του ΦΠΑ που επιβάλλεται στις δαπάνες για αγαθά και υπηρεσίες τα οποία χρησιμοποιούνται σε ποσοστό χαμηλότερο του 10% των συνολικών αναγκών της επιχείρησης..4. Σύμφωνα με το άρθρο 27 επιτρέπονται ειδικά μέτρα παρέκκλισης της έκτης οδηγίας, είτε για απλοποίηση της είσπραξης των φόρων, είτε για αποφυγή ορισμένων περιπτώσεων απάτης ή φοροδιαφυγής. ´Ενα παρόμοιο μέτρο που αποσκοπεί στην αποφυγή "αφορολόγητης κατανάλωσης", δικαιολογείται βάσει της διάταξης αυτής εφόσον αυτή απλουστεύει τη διαχείριση του φόρου απαλλάσσοντας τις τελωνειακές αρχές από τον έλεγχο της άσκησης του δικαιώματος έκπτωσης του ΦΠΑ που επιβάλλεται στις δαπάνες για αγαθά και υπηρεσίες που χρησιμοποιούνται για σκοπούς ξένους προς την επιχείρηση, εφόσον η χρησιμοποίηση αυτή υπερβαίνει το 90% της συνολικής τους χρησιμοποίησης.5. Το δεύτερο μέτρο παρέκκλισης που ζητά η Γερμανία αφορά τη μείωση στο 50% της έκπτωσης του ΦΠΑ που επιβάλλεται σε όλες τις δαπάνες για οχήματα (αγορά, μίσθωση, δαπάνες χρήσεως). Ωστόσο, το μέτρο αυτό δεν αφορά τα οχήματα που χρησιμοποιεί ο φορολογούμενος αποκλειστικά για τις ανάγκες της επιχείρησης, ιδίως τα οχήματα τα οποία ο φορολογούμενος παραχωρεί σε μισθωτό υπάλληλο με επίσημη δήλωση κόστους, στο πλαίσιο σύμβασης εργασίας. Οι γερμανικές αρχές διατυπώνουν ότι η κατ´αποκοπή μείωση του δικαιώματος έκπτωσης θα αντικαθιστά την είσπραξη του ΦΠΑ που θα οφείλετο από τη χρησιμοποίηση του οχήματος για σκοπούς ξένους προς την επιχείρηση (κυρίως για ιδιωτική χρήση).6. Οι γερμανικές αρχές σημειώνουν ότι οι υπηρεσίες τους διαπιστώνουν κατά τους επιτόπου ελέγχους και σχεδόν σε όλες τις περιπτώσεις, παρανομίες όσον αφορά τον καθορισμό του οφειλόμενου φόρου για την ιδιωτική χρήση των οχημάτων. Κατά τον τρόπο αυτό αποδεικνύεται ότι με την εφαρμογή των οικείων κανόνων όσον αφορά το δικαίωμα έκπτωσης δεν καθίσταται δυνατή η ορθή φορολόγηση της ιδιωτικής χρήσεως οχημάτων που χρησιμοποιούνται στο πλαίσιο της λειτουργίας των επιχειρήσεων. Οι γερμανικές αρχές θεωρούν ότι ο περιορισμός του δικαιώματος έκπτωσης αποτελεί το μοναδικό μέσο αποτελεσματικής καταπολέμησης των κινδύνων απάτης και φοροδιαφυγής που σημειώνεται σε μεγάλη έκταση στον τομέα αυτό.7. Εξάλλου, οι γερμανικές αρχές θεωρούν το μέτρο αυτό δίκαιο εφόσον διαπιστώθηκε ότι το ποσοστό χρήσεως οχημάτων για ιδιωτικούς σκοπούς είναι κατά μέσο όρο, 50%. Συνεπώς, το μέτρο θα επιβάρυνε κατά τις αρχές, κυρίως τους κακοπροαίρετους φορολογούμενους.8. Η Επιτροπή, στην πρόταση οδηγίας της σχετικά με το καθεστώς έκπτωσης, που υπεβλήθη στο Συμβούλιο στις 17 Ιουνίου 1998 [2] , εξέθεσε τα προβλήματα που προκύπτουν από ορισμένες δαπάνες και ιδίως από αυτές που αφορούν τουριστικά οχήματα, οι οποίες ακόμα και όταν πραγματοποιούνται στο πλαίσιο της κανονικής λειτουργίας των επιχειρήσεων περιλαμβάνουν κατά κανόνα και ένα μέρος ιδιωτικής και τελικής χρήσεως. Η Επιτροπή επεσήμανε ότι η κατανομή των δαπανών μεταξύ ιδιωτικής και επαγγελματικής χρήσεως δεν επιδέχεται πραγματικό έλεγχο, με τον κίνδυνο συνεπώς να σημειωθούν καταχρήσεις ή φοροδιαφυγή.[2]  ΕΕ C 219 της 15.7.1998, σ.16.9. ´Οσον αφορά τις δυσκολίες που επεσήμαναν οι γερμανικές αρχές σχετικά με την πρόσφατη τροποποίηση της σχετικής τους νομοθεσίας και εν αναμονή της οδηγίας για την εφαρμογή της, μόνο με απόφαση του Συμβουλίου βάσει του άρθρου 27 της έκτης οδηγίας θα είναι σε θέση το κράτος μέλος αυτό να προβλέψει παρέκκλιση της γενικής αρχής του δικαιώματος έκπτωσης, όπως αυτό προβλέπεται στο άρθρο 17 παράγραφος 2 της έκτης οδηγίας.10. Το Ευρωπαϊκό Δικαστήριο έκρινε επανειλημμένα ότι τα εθνικά μέτρα παρέκκλισης που έχουν σκοπό την αποφυγή απάτης ή φοροδιαφυγής ερμηνεύονται αυστηρά και υπόκεινται στην αρχή της αναλογικότητας. Συνεπώς, δεν έχουν το δικαίωμα παρέκκλισης των διατάξεων της έκτης οδηγίας παρά μόνο κατά το μέτρο που αυτό καθίσταται απαραίτητο για την επίτευξη του εν λόγω στόχου. Ιδίως, το Δικαστήριο διατύπωσε, στην απόφασή του της 29ης Μαΐου 1997, στην υπόθεση C-63/96 [3] , ότι οι διατάξεις που έχουν κάποιο βαθμό γενικότητας ή που είναι κάπως θεωρητικές - έτσι ώστε να μην αποκλείονται οι περιπτώσεις όπου τα αντικειμενικά δεδομένα αποδεικνύουν την ορθότητα των πράξεων του φορολογουμένου-δεν καλύπτονται από το άρθρο 27 εφόσον δεν περιορίζονται στη θέσπιση μέτρων παρέκκλισης που είναι πλήρως απαραίτητα για την αποφυγή φοροδιαφυγής ή απάτης.[3]  Συλλογή 1997, σ. I-284711. Οι γερμανικές αρχές περιόρισαν από μόνες τους, στην αίτησή τους, το πεδίο εφαρμογής του κατ´αποκοπή περιορισμού του δικαιώματος έκπτωσης σε 50% για ορισμένες περιπτώσεις, επισημαίνοντας ότι το μέτρο αυτό δεν αφορά τις καταστάσεις όπου τα οχήματα χρησιμοποιούνται από το φορολογούμενο αποκλειστικά στο πλαίσιο της επιχείρησης, ιδίως εκεί όπου ο φορολογούμενος παραχωρεί οχήματα στο μισθωτό με επίσημη δήλωση κόστους στο πλαίσιο σύμβασης εργασίας.12. Η Επιτροπή εκτιμά αναγκαίο να προβεί, για να τηρήσει την αρχή της αναλογικότητας, σε ακριβή ορισμό των περιπτώσεων στις οποίες ο ενδεχόμενος κατ´αποκοπή περιορισμός του δικαιώματος έκπτωσης σε 50% δεν πρέπει να επιβάλλεται, δηλαδή όταν το όχημα αποτελεί μέσο εκμετάλλευσης του φορολογούμενου ή όταν το όχημα είναι πλήρως απαραίτητο στην άσκηση της δραστηριότητας του φορολογουμένου. Επιπλέον, δεδομένης της νομολογίας επί του θέματος, η Επιτροπή εκτιμά ότι ο κατ´αποκοπή περιορισμός του δικαιώματος έκπτωσης σε 50% δεν πρέπει επίσης να εφαρμόζεται όταν ο φορολογούμενος είναι σε θέση να αποδείξει ότι η επαγγελματική χρήση υπερβαίνει το 50% της συνολικής χρήσεως του οχήματος. Στις προαναφερόμενες περιπτώσεις συνεχίζουν να ισχύουν οι οικείοι κανόνες του άρθρου 17 παράγραφος 2 της έκτης οδηγίας, όσον αφορά το δικαίωμα έκπτωσης.13. Τέλος, κατά το μέτρο που τα δύο παρόντα ειδικά μέτρα αφορούν περιορισμούς του δικαιώματος έκπτωσης, που αποτελεί το αντικείμενο της προαναφερθείσας οδηγίας, η οποία υπεβλήθη στο Συμβούλιο στις 17 Ιουνίου 1998,σχετικά με το καθεστώς του δικαιώματος έκπτωσης του φόρου προστιθεμένης αξίας και η οποία βρίσκεται προς το παρόν σε φάση συζητήσεων, πρέπει να περιορίζονται χρονικά οι χορηγούμενες άδειες παρέκκλισης, με την πρόβλεψη διάρκειας ισχύος γι αυτές έως την ημερομηνία θέσεως σε ισχύ της εν λόγω οδηγίας και το αργότερο έως την 31η Δεκεμβρίου 2001. Η ανωτάτη αυτή προθεσμία θα καταστήσει δυνατή την αξιολόγηση τότε της σκοπιμότητας του μέτρου παρέκκλισης υπό το φως των συζητήσεων στο Συμβούλιο σχετικά με την πρόταση οδηγίας, σε περίπτωση που δεν θα είχε θεσπιστεί η οδηγία.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥπου εξουσιοδοτεί την Ομοσπονδιακή Δημοκρατία της Γερμανίας να εφαρμόσει ένα μέτρα κατά παρέκκλιση των άρθρων 6 και 17 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών σχετικά με τους φόρους κύκλου εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία (77/388/ΕΟΚ) του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών σχετικά με τους φόρους κύκλου εργασιών [4]- κοινό σύστημα φόρου προστιθεμένης αξίας : ενιαία φορολογική βάση, και ιδίως το άρθρο της 27,[4]  ΕΕ L 145 της 13.6.1977, σ. 1. Οδηγία που τροποποιήθηκε τελευταία από την οδηγία 99/85/ΕΚ (ΕΕ L 277 της 28.10.1999, σ. 34).την πρόταση της Επιτροπής [5][5]  ΕΕ C της , σ. .Εκτιμώντας τα εξής :(1) Με επιστολές που η Γενική Γραμματεία της Επιτροπής έλαβε στις 8 Ιανουαρίου και στις 27 Αυγούστου 1999, η κυβέρνηση της Γερμανίας ζήτησε, την άδεια να εφαρμόσει βάσει του άρθρου 27 της έκτης οδηγίας του Συμβουλίου της 17 Μαΐου 1977, περί εναρμόνισης των νομοθεσιών των κρατών μελών σχετικά με τους φόρους κύκλου εργασιών-κοινό σύστημα φόρου προστιθέμενης αξίας: ενιαία φορολογική βάση- δύο μέτρα παρέκκλισης των διατάξεων των άρθρων 6 και 17 της έκτης οδηγίας.(2) Σύμφωνα με το άρθρο 27 παράγραφος 1 της έκτης οδηγίας ΦΠΑ, το Συμβούλιο αποφασίζει ομόφωνα, μετά από πρόταση της Επιτροπής, να επιτρέψει σε κράτος μέλος να εισαγάγει ή να παρατείνει ειδικά μέτρα παρέκκλισης της εν λόγω οδηγίας, με σκοπό την απλούστευση της είσπραξης του φόρου ή για την αποφυγή ορισμένου τύπου απάτης ή φοροδιαφυγής.(3) Σύμφωνα με το άρθρο 27 παράγραφος 3 της έκτης οδηγίας, τα άλλα κράτη μέλη ενημερώθηκαν στις 11 Οκτωβρίου 1999 σχετικά με την αίτηση των γερμανικών αρχών.(4) Το πρώτο μέτρο παρέκκλισης έχει στόχο να αποκλείσει πλήρως το δικαίωμα έκπτωσης του ΦΠΑ που επιβάλλεται στις δαπάνες για αγαθά και υπηρεσίες όταν το ποσοστό χρησιμοποίησής τους για τις ιδιωτικές ανάγκες του φορολογούμενου ή του προσωπικού του ή γενικότερα για σκοπούς ξένους προς την επιχείρηση, υπερβαίνει το 90% της συνολικής τους χρησιμοποίησης. Το μέτρο αντιπροσωπεύει μία παρέκκλιση από το άρθρο 17 και δικαιολογείται από την ανάγκη απλούστευσης του φόρου προστιθέμενης αξίας.(5) Η δεύτερη αίτηση παρέκκλισης του άρθρου 17 παράγραφος 2 καθώς και του άρθρου 6 της έκτης οδηγίας έχει στόχο αφενός τον περιορισμό του δικαιώματος έκπτωσης του ΦΠΑ των φορολογουμένων που προβλέπεται στο άρθρο 17 παράγραφος 2 της έκτης οδηγίας, σε 50% του συνόλου των δαπανών που αφορούν τα οχήματα τα οποία δεν χρησιμοποιούνται αποκλειστικά για επαγγελματικές ανάγκες και αφετέρου στη μη είσπραξη του ΦΠΑ που οφείλεται για τη χρήση οχημάτων για ιδιωτικές ανάγκες. Ο εν λόγω περιορισμός του δικαιώματος έκπτωσης δικαιολογείται από τη διαπιστωθείσα δυσκολία ακριβούς ελέγχου της κατανομής των δαπανών μεταξύ επαγγελματικών και ιδιωτικών αναγκών για τα αγαθά του τύπου αυτού, με αποτέλεσμα να σημειώνονται απάτες ή καταχρήσεις.(6) Ωστόσο, ο περιορισμός αυτός του δικαιώματος έκπτωσης δεν πρέπει να εφαρμόζεται στις δαπάνες για οχήματα που αποτελούν μέσο εκμετάλλευσης του φορολογουμένου ούτε στις δαπάνες που του είναι απολύτως απαραίτητες στις δραστηριότητές του. Επιπλέον, ο κατ´αποκοπή περιορισμός δεν εφαρμόζεται σε περίπτωση που ο φορολογούμενος είναι σε θέση να αποδείξει ότι το ποσοστό χρησιμοποίησης του οχήματος για επαγγελματικές ανάγκες υπερβαίνει το 50% της συνολικής του χρησιμοποίησης . Στις περιπτώσεις αυτές ισχύουν πάντα οι οικείοι κανόνες έκπτωσης που προβλέπονται στο άρθρο 17 παράγραφος 2.(7) Με τις διασαφηνίσεις αυτές εξασφαλίζεται ότι η παρέκκλιση της αρχής του δικαιώματος της πλήρους έκπτωσης του φόρου που επιβάλλεται στο φορολογούμενο στο πλαίσιο της φορολογήσιμης δραστηριότητάς του δεν επεκτείνεται πέρα από το απαιτούμενο για την καταπολέμηση του κινδύνου απάτης ή κατάχρησης, σύμφωνα με τη νομολογία του Ευρωπαϊκού Δικαστηρίου σχετικά με την ερμηνεία του άρθρου 27 της έκτης οδηγίας [6][6]  Βλέπε απόφαση της 29ης Μαΐου 1997, Werner Skripalle (63/96, Συλλογή 1997, σ.I-2847).(8) Τέλος, η Επιτροπή υπέβαλε στις 17 Ιουνίου 1998 πρόταση οδηγίας [7] του Συμβουλίου περί τροποποιήσεως της έκτης οδηγίας σχετικά με το καθεστώς του δικαιώματος έκπτωσης του ΦΠΑ για οριστική εναρμόνιση ορισμένων ανομοιογενών κανόνων σε θέματα περιορισμού του δικαιώματος έκπτωσης που εφαρμόζουν προς το παρόν τα κράτη μέλη και οι οποίοι προκαλούν ενδεχομένως διαστρέβλωση των όρων ανταγωνισμού στις διεθνείς συναλλαγές δεδομένου ότι οι εν λόγω διαφορές στους κανόνες επηρεάζουν τις τιμές των αγαθών και των υπηρεσιών.[7]  ΕΕ C 219 της 15.7.1998, σ.16.(9) Πρέπει συνεπώς να περιοριστεί η διάρκεια των ισχυουσών αδειών παρέκκλισης με όριο την ημερομηνία θέσεως σε ισχύ της προαναφερομένης οδηγίας και το αργότερο στις 31 Δεκεμβρίου 2001 σε περίπτωση που η οδηγία δεν θα είχε τεθεί σε ισχύ κατά την ημερομηνία αυτή. Με την προθεσμία αυτή καθίσταται δυνατή η αξιολόγηση, κατά την εποχή εκείνη, της σκοπιμότητας του μέτρου παρέκκλισης βάσει της προόδου που θα έχει σημειωθεί στο πλαίσιο των συζητήσεων του Συμβουλίου.(10) Το μέτρο παρέκκλισης δεν έχει αρνητικό αντίκτυπο στους ίδιους πόρους των Ευρωπαϊκών Κοινοτήτων οι οποίοι προέρχονται από το φόρο προστιθεμένης αξίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο πρώτοΚατά παρέκκλιση των διατάξεων του άρθρου 17 παράγραφος 2 της οδηγίας 77/388/ΕΟΚ, όπως τροποποιήθηκε από το άρθρο 28 ΣΤ της εν λόγω οδηγίας, η Ομοσπονδιακή Δημοκρατία της Γερμανίας εξουσιοδοτείται να εξαιρέσει του δικαιώματος έκπτωσης του ΦΠΑ τις δαπάνες που αφορούν αγαθά και υπηρεσίες σε περίπτωση που το ποσοστό χρησιμοποίησής τους για ιδιωτικές ανάγκες του φορολογούμενου ή για το προσωπικό του ή γενικότερα για σκοπούς ξένους προς την επιχείρηση υπερβαίνει το 90% της συνολικής τους χρησιμοποίησης.Άρθρο 2Κατά παρέκκλιση των διατάξεων του άρθρου 17 παράγραφος 2, της οδηγίας 77/388/ΕΟΚ, όπως τροποποιήθηκε από το άρθρο 28 ΣΤ της εν λόγω οδηγίας, καθώς και του άρθρου 6 παράγραφος 2 σημείο α) της ίδιας οδηγίας, η Ομοσπονδιακή Δημοκρατία της Γερμανίας εξουσιοδοτείται να περιορίσει σε 50% το δικαίωμα έκπτωσης του φόρου προστιθεμένης αξίας για το σύνολο των δαπανών που αφορούν οχήματα τα οποία δεν χρησιμοποιούνται αποκλειστικά για επαγγελματικές ανάγκες και να μην εξομοιώσει με παροχή πληρωτέων υπηρεσιών τη χρήση για ιδιωτικές ανάγκες, οχήματος που παραχωρεί η επιχείρηση του φορολογούμενου. Οι διατάξεις του παραπάνω εδαφίου δεν εφαρμόζονται όταν το όχημα αποτελεί μέσο εκμετάλλευσης του φορολογούμενου, όταν το όχημα αυτό είναι πλήρως απαραίτητο για την άσκηση της επαγγελματικής του δραστηριότητας ή όταν ο φορολογούμενος είναι σε θέση να αποδείξει ότι το ποσοστό χρησιμοποίησης του οχήματος για επαγγελματικές ανάγκες υπερβαίνει το 50% της συνολικής χρησιμοποίησής του.Άρθρο 3Η παρούσα απόφαση παύει να ισχύει την ημερομηνία θέσεως σε εφαρμογή της οδηγίας σχετικά με τις δαπάνες για τις οποίες δεν προβλέπεται δικαίωμα έκπτωσης του φόρου προστιθεμένης αξίας και η ισχύς της δεν θα υπερβεί οπωσδήποτε την 31η Δεκεμβρίου 2001.Άρθρο 4Η παρούσα απόφαση απευθύνεται στην Ομοσπονδιακή Δημοκρατία της Γερμανίας.Βρυξέλλες, Για το Συμβούλιο Ο πρόεδρος